hotchpotch/miracl-hf-unified huggingface dataset:
লেটুস
লেটুস (Lactuca sativa) ডেজি (daisy) পরিবারের এস্টেরাসি গোত্রের একটি বার্ষিক উদ্ভিদ লেটুস গাছের পাতা বেশিরভাগ ক্ষেত্রে তরকারি হিসেবে জন্মানো হয়, তবে মাঝে মাঝে এর ডাটা এবং বীজও ব্যবহৃত হয়ে থাকে। প্রাচীন মিশরীয়রা আগাছা থেকে সর্বপ্রথম লেটুস আবিষ্কার করে যার বীজ ব্যবহার করে তেল তৈরী করা হয় এবং এর সরস পাতাগুলো খাবার উদ্ভিজ্জে পরিণত হয়। তেলসমৃদ্ধ বীজের কারণে এই উদ্ভিজ্জ গ্রিক এবং রোমানদের কাছে জনপ্রিয় হয়ে ওঠে। যারা পরবর্তীতে এর নামকরণ করেন ল্যাকটুকা, যার ইংরেজী আধুনিক নামকরণ 'লেটুস'।
খ্রিষ্টাব্দ ৫০ এর দিকে লেটুসের বিভিন্ন প্রকারের বর্ণনা পাওয়া যায় এবং এই উদ্ভিদটি বনৌষধি সহ প্রায়ই মধ্যযুগীয় লেখায় উপস্থিত। ইউরোপে ১৬শ থেকে ১৮শ শতাব্দীতে এর বিভিন্ন প্রাজাতির ক্রম্ববিকাশ লক্ষণীয়। ১৮ শতকের মাঝামাঝি সময়ে যেসব প্রজাতি বর্ণিত হয়েছিল তা আজও বাগানে পাওয়া যাবে। মূলত ইউরোপ এবং উত্তর আমেরিকা লেটুসের বাজারে আধিপত্য বিস্তার করে তবে বিংশ শতাব্দীর শেষদিকে লেটুসের ব্যবহার বিশ্বব্যাপী বিস্তৃতি লাভ করে।
পায়ুকামিতা আইন
পায়ুকামিতা আইন বা সডোমি আইন হল একটি আইন যা কিছু নির্দিষ্ট মানব যৌনাচারণকে অপরাধ হিসেবে সংজ্ঞায়িত করে। এই সকল যৌন কর্মকাণ্ডকে সডোমি নামক পরিভাষাটির দ্বারা বোঝানো হয়, কিন্তু প্রকৃতপক্ষে আদালতের সংজ্ঞায় এতে এমন সব যৌন কর্মকাণ্ডকে অন্তর্ভুক্ত করা হয় যেগুলো অপ্রাকৃতিক বা অনৈতিক বলে বিবেচিত। সডোমির অন্তর্ভূত হল পায়ুসঙ্গম, মুখমৈথুন এবং পশুকামিতা। বাস্তবে, সডোমি আইন বিপরীতকামী দম্পতিদের বিরুদ্ধে খুব একটা ব্যবহৃত হতে দেখা যায় নি অর্থাৎ এই আইন মূলত সমকামিতার ক্ষেত্রেই। তবে এই আইনের মূল উদ্দেশ্য হচ্ছে পায়ুকাম রহিত করা।
বর্তমান দিনে, প্রাপ্তবয়স্কদের মধ্যে পারস্পারিক সম্মতিক্রমে সমকামী কর্মকাণ্ড বিশ্বের ১৯৫টি দেশের মাঝে প্রায় ৭০টি দেশে অবৈধ (প্রায় ৩৬%); এদের মধ্যে ৪০টি দেশে শুধুমাত্র পুরুষ-পুরুষ যৌনাচারই অপরাধ হিসেবে গণ্য। ২০১১ সালে, জাতিসংঘ মানবাধিকার পরিষদ একটি সমকামী অধিকার নীতিমালা পাস প্রণয়ন করে, যা জাতিসংঘ মানবাধিকার কমিশনার কর্তৃক প্রকাশিত একটি প্রতিবেদনের ধারাবাহিকতায় গৃহীত হয়, যাতে উক্ত আইনসমূহের গভীরভাবে পর্যবেক্ষণের বর্ণনা অন্তর্ভুক্ত ছিল।
সর্বকামিতা
সর্বকামিতা (), হল যেকোন দৈহিক যৌনতা বা লিঙ্গ পরিচয়-বিশিষ্ট মানুষের প্রতি এক প্রকার যৌন আকর্ষণ, রোমান্টিক ভালোবাসা বা অবেগীয় আকর্ষণ। সর্বকামী ব্যক্তিগণ নিজেদের লিঙ্গ-অন্ধ হিসেবে নির্দেশ করে থাকেন, যার দ্বারা বোঝানো হয় যে,তারা অন্যদের প্রতি যৌন আকর্ষিত হবে কিনা তা নির্ধারণে লিঙ্গ এবং জৈবিক যৌনতা গুরুত্বহীন বা অপ্রাসঙ্গিক।
একটি বিকল্প যৌন পরিচয় হিসেবে নির্দেশ করার লক্ষে সর্বকামিতাকে নিজ অধিকারে পরিচালিত একটি যৌন অভিমুখীতা বা উভকামিতার একটি উপসেট হিসেবে বিবেচনা করা যেতে পারে। সর্বকামী ব্যক্তিগণ সুস্পষ্টভাবে নারী বা পুরুষ হিসেবে চিহ্নিত হন না এমন ব্যক্তিদের সঙ্গেও সম্পর্ক তৈরিতে উন্মুক্ত থাকেন, এবং সর্বকামিতায় লিঙ্গ দ্বিবিভাজন নামক "নির্দিষ্ট যৌন অভিমুখীতাসম্পন্ন দুটি লিঙ্গের মতবাদ"কে প্রত্যাখ্যান করা হয়, তাই একে প্রায়শই উভকামিতা থেকেও অধিক অন্তর্ভুক্তিপ্রবণ পরিভাষা হিসেবে মনে করা হয়। সর্বকামিতার সাথে তুলনা করার সময় কিসের দ্বারা "উভকামী" নামক পরিভাষাটি বিস্তৃত হয়ে এর অন্তর্ভুক্ত হয় সেই বিষয়টি এলজিবিটি সম্প্রদায়ের মাঝে একটি বিতর্কের বিষয়, বিশেষ করে উভকামী সম্প্রদায়ের মাঝে।
গোরখপুর জেলা
গোরখপুর জেলা () ভারতের উত্তরপ্রদেশ রাজ্যের একটি জেলা; গোরখপুর হল জেলার সদরদপ্তর। গোরখপুর, উত্তরপ্রদেশ রাজ্যের ৭৫টি জেলার মধ্যে বৃহত্তম, গুরুত্বপূর্ণ জেলা।
গোরখপুর জেলা ২৬° ৪৬´ উত্তর অক্ষাংশ ও ৮৩° ২২´ পুর্ব দ্রাঘিমাংশে অবস্থিত। জেলার আয়াতন । জেলার উত্তরে মহারাজগঞ্জ জেলা, পূর্বে কুশীনগর ও দেওরিয়া জেলা, দক্ষিণে (রাজেসুলতানপুর)আম্বেডকর নগর, আজমগড়, ও মৌ জেলা এবং পশ্চিমে সন্ত কবির নগর জেলা জেলা অবস্থিত। গোরখপুর জেলা গোরখপুর বিভাগের অন্তর্গত।
গোরখপুর জেলা অর্থনৈতিক দিক থেকে তেমন উন্নত নয়। ২০০৬ সালে ভারত সরকার গোরখপুর জেলাকে ভারতের ২৫০টি পিছেয়ে পড়া ও অনুন্নত জেলাগুলির অন্যতম হিসেবে ঘোষণা করে।
গোরখপুর ভারতে জনবহুলতম জেলাগুলির অন্যতম; ২০১১ জনগণনা অনুসারে গোরখপুর জেলার জনসংখ্যা ৪,৪৩৬,২৭৫, যা প্রায় ক্রোয়াটিয়ার সমান। অথবা যুক্তরাষ্ট্রের কেন্টুকীর সমান. গোরখপুর জেলা জনসংখ্যার ভিত্তিতে ভারতে ৪০তম (মোট ৬৪০টির বাইরে)। এই জেলার জনঘনত্ব । ২০০১-২০১১ মধ্যে জেলার জনসংখ্যা বৃদ্ধির হার ১৭.৬৯%। ২০১১ জনগণনা অনুসারে জেলার লিঙ্গানুপাত প্রতি ১০০০ পুরুষে ৯৪৪ জন মহিলা ও সাক্ষরতা হার ৭৩.২৫%।
গোরখপুর জপলার দাপ্তরিক ভাষা হিন্দি ও উর্দু। স্থানিয় জনগণ উর্দু ও ভোজপুরি ভাষাতে বথা বলে
গোরখপুর
গোরখপুর উত্তরপ্রদেশ রাজ্যের গোরখপুর জেলা ও গোরখপুুুর বিভাগের সদর শহর, যা রাপ্তি (প্রাচীন নাম অচিরাবতী) নদীর তীরে অবস্থিত। উত্তরপ্রদেশের রাজধানী লক্ষ্ণৌ থেকে গোরখপুুুর ২৭৩ কিমি পূর্বদিকে অবস্থিত।
গোরখপুর হিন্দু ও বৌদ্ধদের কাছে খুবই গুরুত্বপূর্ণ শহর কারণ, এখানে অনেক প্রাচীন হিন্দু ও বৌদ্ধ মন্দির অবস্থিত। তাদের মধ্যে গোরক্ষনাথ মঠ অন্যতম।
তিস্তা সেচ প্রকল্প
তিস্তা সেচ প্রকল্প হলো বাংলাদেশের উত্তরাঞ্চলে অবস্থিত দেশের বৃহত্তম সেচ প্রকল্প। এ প্রকল্পটি নীলফামারী, রংপুর ও দিনাজপুর জেলার ৫ লক্ষ ৪০ হাজার হেক্টর জমিতে সেচ সুবিধা প্রদান করে। এর কাজ শুরু হয় ১৯৭৯ সালে এবং শেষ হয় ১৯৯০ সালে। সেচ প্রকল্পটির পরিচালনা ও রক্ষনাবেক্ষনের দায়িত্বে রয়েছে পানি সম্পদ মন্ত্রণালয়ের বাংলাদেশ পানি উন্নয়ন বোর্ড।
লালমনিরহাট জেলার হাতীবান্ধা উপজেলার দোয়ানি এবং নীলফামারী জেলার ডিমলা উপজেলার ডালিয়া নামক স্থানে অবস্থিত। রংপুর শহর থেকে এর দুরত্ব ৬১ কিলোমিটার।
উত্তরাঞ্চল খরাপিড়িত এলাকা হওয়ায় তৎকালিন বৃটিশ আমলে ১৯৩৭ সালে তিস্তা ব্যারেজ নিমার্ণের পরিকল্পনা গ্রহণ করা হয়। তবে এর মুল পরিকল্পনা গ্রহণ করা হয় ১৯৫৩ সালে পাকিস্তান আমলে। ১৯৫৭ সালে নির্মাণ কাজ শুরুর পরিকল্পনা থাকলে রাজনৈতিক অস্থিতিলতার কারণে তা সম্ভব হয়নি। পরবর্তীতে দেশ স্বাধীন হওয়ার পর ১৯৭৯ সালে ব্যারেজ নির্মাণের কাজ শুরু হয় এবং ১৯৮৫ সালে সৌদি উন্নয়ন তহবিল ও ইসলামিক ডেভেলপমেন্ট ব্যাংক এবং আবুধাবি উন্নয়ন তহবিলের প্রায় ২,৫০০কোটি টাকা ব্যয়ে তিস্তা ব্যারেজসহ সেচ যোগ্য কৃষিজমি ও জলকাঠামো নির্মাণ শুরু হয়। ১৯৯০ সালে এর নির্মাণ কাজ শেষ হয় এবং একই বছর ৫ আগস্ট এর কার্যক্রম চালু হয়। এর মোট নির্মাণ ব্যয়ছিল ১৫শ কোটি টাকা এবং ৫ লক্ষ ৪০ হাজার হেক্টর জমিতে সেচ সুবিধা প্রদান করে। ২০১৬ সালে ২৬৬ হেক্টর জমি অধিগ্রহণ করা হয়।
তিস্তা ব্যারেজ ও সেচ প্রকল্প নিয়ে গড়ে উঠেছে বিনোদন স্পট। প্রাকৃতিক সৌন্দর্যে ভরপুর তিস্তার ব্যারেজের উজানে বাঁধ দিয়ে ঘেরা কৃত্রিম জলরাশি, সেচ বাইপাস খাল, বনায়ন আর পাথর দিয়ে বাধাঁনো পাড় সব মিলে এক মনোরম পরিবেশ। শীতকালে এখানে প্রচুর অতিথি পাখির আগমন ঘটে।
অকোলা জেলা
অকোলা ভারতের মহারাষ্ট্র রাজ্যের একটি জেলা। অকোলা হচ্ছে জেলার সদরদপ্তর ও বড় শহর। আকোলা জেলা অমরাবতী বিভাগের অন্তর্গত যা ব্রিটিশ কালে বেরার রাজ্য হিসেবে পরিচিত ছিলো।
অকোলা জেলার আয়াতন ৫,৪৩১ কিমি²। যার উত্তরে জুড়ে আছে অমরাবতী জেলা, পূর্বে ওয়াশিম জেলা ও অমরাবতী জেলা, দক্ষিণে ওয়াশিম ও পশ্চিমে বুলধানা জেলা অবস্থিত। ওয়াশিম জেলা আকোলা জেলারই অংশ ছিলো যা ১৯৯৯ সালে আলাদা জেলা গঠন করা হয়।
বৈদিক পুরাণ
বৈদিক পুরাণ বলতে বোঝায় ঐতিহাসিক বৈদিক ধর্ম ও বৈদিক সাহিত্যের পৌরাণিক দিকগুলি। এই দিকগুলি ঋগ্বেদের স্তোত্রগুলিতে পরোক্ষভাবে উল্লিখিত হয়েছে। বৈদিক ক্রিয়াকাণ্ডের ভিত্তিতের গড়ে ওঠা কেন্দ্রীয় পৌরাণিক কাহিনিটি ইন্দ্রকে কেন্দ্র করে রচিত। তিনি সোম পান করে উল্লসিত হন, বৃত্র নামক "অহি"কে (দৈত্য) বধ করে নদনদী, গো ও উষাকে মুক্ত করেন।
বৈদিক গাথায় এমন অনেক উপাদান রয়েছে যা পারস্য, গ্রিক, রোমান প্রভৃতি ইন্দো-ইউরোপীয় পৌরাণিক প্রথা এবং কেল্টিক, জার্মানিক, বাল্টিক ও স্লাভিক জাতিগোষ্ঠীর পুরাণগাথাতেও পাওয়া যায়। বৈদিক দেবতা ইন্দ্র অংশত দ্যৌস পিতৃ, স্কাই ফাদার, জিউস, জুপিটার বা পেরুনের সমতুল্য চরিত্র। মৃত্যুর দেবতা যম হলেন পারস্য পুরাণের যম। বৈদিক স্তোত্রগুলি এই দেবতা দ্বয় এবং আরও কয়েকজন দেবতার স্তুতি করেছে। বেদে দেবতার মোট সংখ্যা ৩৩ ধরা হয়। এর মধ্যে ৮ জন বসু, ১১ জন রুদ্র, ১২ জন আদিত্য ও পরবর্তী ঋগ্বৈদিক দেবতা প্রজাপতিও আছেন। এঁরা স্বর্গ, মর্ত্য ও পাতাল লোকের দেবতা। বৈদিক প্রথার কয়েকজন প্রধান দেবতা হলেন ইন্দ্র, সূর্য, বায়ু, বরুণ, মিত্র, অদিতি, যম, সোম, সরস্বতী, পৃথিবী ও রুদ্র।
বিষ্ণুপুরাণ অনুসারে, বেদের বর্তমান বিভাগকর্তা হলেন ব্যাস। পৌরাণিক সাহিত্য অনুসারে, বেদ একটিই ছিল। পরে সেটি চারটি (মতান্তরে তিনটি) ভাগে ভাগ করা হয়। বিষ্ণুপুরাণ (৩। ২। ১৮, ৩। ৩। ৪ ইত্যাদি) অনুসারে, দ্বাপর যুগে ব্যাসরূপে বিষ্ণু বেদকে তিনটি বা চারটি ভাগে বিভক্ত করেন। এই ভাগগুলিকে তিনি অসংখ্য শাখায় বিভত করেছিলেন। বায়ুপুরাণ (অংশ ৬০) অনুসারে, ব্রহ্মার অনুরোধে ব্যাস বেদের এই বিভাজন করেন। ভাগবত পুরাণ (১২। ৬। ৩৭) অনুসারে, আদি বেদের উৎস ওঁ অক্ষরটি। এই পুরাণ মতে, দ্বাপর যুগে মানুষের বয়স, গুণ ও বোধশক্তির অধঃপতনের জন্য আদি বেদ চার ভাগে বিভক্ত করা হয়। ভাগবত পুরাণের অন্য একটি কাহিনি (৯। ১৪। ৪৩) অনুসারে, ত্রেতা যুগের সূচনায় রাজা পুরুরবা আদি বেদকে ("ওঁ") তিন ভাগে ভাগ করেছিলেন।
বেদের চারটি ভাগ হল ঋক্‌, সাম, যজুঃ ও অথর্ব। ঋগ্বেদের মন্ত্রগুলি হল স্তোত্রের সংকলন। এগুলিই ঋগ্বৈদিক সভ্যতা সম্পর্কে তথ্যের প্রধান উৎস। সামবেদের গানগুলি পুরোপুরিই অনুষ্ঠান-সংক্রান্ত সংগীতের সংকলন। সামবেদের স্তোত্রগানগুলি সুরে গাওয়া হত। এগুলির সবকটিই ঋগ্বেদ থেকে আহৃত এবং এগুলি কোনো আলাদা শিক্ষা বহন করে না। যজুর্বেদের স্তোত্রগুলি আনুষ্ঠানিক ক্রিয়াকাণ্ডের উপযোগী। আনুষ্ঠানিক ধর্মের প্রয়োজন মেটাতে এগুলি আলাদা করে সংকলিত করা হয়েছে। অথর্ববেদের মন্ত্রগুলি অন্য তিনটি বেদের থেকে সম্পূর্ণ আলাদা। ইতিহাস ও সমাজতত্ত্ব-সংক্রান্ত আলোচনার ক্ষেত্রে এই বেদের স্থান ঋগ্বেদের পরেই।
পোঙ্গল
পোঙ্গাল () হলো একটি লোকজ উৎসব, যা ভারতের তামিল জাতিগোষ্ঠী উদযাপন করে থাকে। “পোঙ্গল” শব্দের বাংলা অর্থ ‘বিপ্লব’, যা তামিল জাতির পরম্পরাগত ও ঐতিহ্যবাহী উত্সব। পোঙ্গাল উত্সব প্রতি বছর ১৪ থেকে ১৭ জানুয়ারি পর্যন্ত পালন করা হয়। তামিলনাড়ুতে নতুন ফসল কাটার পর এই উত্সব পালন করা হয়, যা অনেকটা বাংলা অঞ্চলে পালিত নবান্ন উত্সবের মত। তামিলদের এই উত্সব অন্তত ১০০০ বছরের পুরনো।
ইউটিসি+১৩:০০
ইউটিসি+১৩:০০ হল সময় অঞ্চল, যা ইউটিসি থেকে ১৩ ঘণ্টা এগিয়ে।কিরিবাস প্রজাতন্ত্র ১৯৯৫ সালের ১ জানুয়ারি থেকে এর পূর্বাংশে -১১ ও -১০ থেকে +১৩ ও +১৪ সময় অঞ্চলে পরিবর্তন করে, আন্তর্জাতিক তারিখ রেখা দেশকে দুই ভাগে বিভক্ত করা থেকে এড়াতে।
টোঙ্গা বহু বছর থেকে ইউটিসি+১৩:০০ ব্যবহার করে। দিবালোক সংরক্ষণ সময় চালু ছিল সাউদার্ন গ্রীষ্ম কালে ১৯৯৯ থেকে ২০০২ সাল পর্যন্ত।
ইউটিসি+১৩:০০ পুর্ব রাশিয়াতে (চুকটা এবং কামছাটকা) দিবালোক সংরক্ষণ সময় (উত্তর গোলার্ধে গ্রীষ্ম) হিসাবে ব্যবহৃত হত, যেখানে ভূতপূর্ব কামছাটকা সময় চালু ছিল। ২০১০ সাল থেকে এই অঞ্চল মাগাদান সময়ে যোগ দেয়।
বাংলাদেশ জাতীয় চলচ্চিত্র পুরস্কার শ্রেষ্ঠ নৃত্য পরিচালক
শ্রেষ্ঠ নৃত্য পরিচালকের জন্য জাতীয় চলচ্চিত্র পুরস্কার বাংলাদেশের সর্বাপেক্ষা সম্মানীয় চলচ্চিত্র পুরস্কার যা; জাতীয় চলচ্চিত্র পুরস্কারের অংশ হিসাবে ১৯৯২ সাল থেকে দেওয়া হয়।
বাংলাদেশ জাতীয় চলচ্চিত্র পুরস্কার শ্রেষ্ঠ সঙ্গীত পরিচালক
শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার বাংলাদেশের চলচ্চিত্রের সঙ্গীত পরিচালকদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়। প্রথমবারের মত এই পুরস্কার অর্জন করেন দেবু ভট্টাচার্য ও লোকমান হোসেন ফকির যুগ্মভাবে "চরিত্রহীন" চলচ্চিত্রের জন্য। সর্বাধিক পাঁচবার এই পুরস্কার অর্জন করেন যৌথভাবে আলাউদ্দিন আলী ও আলম খান। এছাড়া তিনবার করে এই পুরস্কার অর্জন করেন খন্দকার নুরুল আলম, সুজেয় শ্যাম ও ইমন সাহা। একমাত্র মহিলা সঙ্গীত পরিচালক হিসেবে এই গৌরব অর্জন করেন ফেরদৌসী রহমান।
জন শেফার্ড ব্যারন
জন শেফার্ড ব্যারন ওবিই (২৩ জুন ১৯২৫ – ১৫ মে ২০১০) হলেন একজন ব্রিটিশ প্রকৌশলী যিনি এটিএম মেশিন উদ্ভাবন করেন। তার জন্ম ব্রিটিশ শাসিত ভারতের শিলঙে।
প্রথম আব্বাস হিলমি পাশা
প্রথম আব্বাস (, , ১ জুলাই ১৮১২ – ১৩ জুলাই ১৮৫৪), (প্রথম আব্বাস হিলমি পাশা বা আব্বাস পাশা নামেও পরিচিত) ছিলেন মিশর ও সুদানের ওয়ালি। তিনি তুসুন পাশার পুত্র ও মুহাম্মদ আলি পাশার নাতি।
আব্বাস ১৮১২ সালের ১ জুলাই জেদ্দায় জন্মগ্রহণ করেন। এরপর তাকে কায়রোতে নিয়ে আসা হয়। ১৮৪৮ সালে তার চাচা ইবরাহিম পাশার উত্তরসুরি হিসেবে তিনি মিশর ও সুদানের শাসক হন।
তৎকালীন নেতৃস্থানীয় ইতিহাসবিদ আল-জাবারতির মতে আব্বাস কায়রোতে জন্মগ্রহণ করেছিলেন এবং এসময় তার পিতা তুসুন পাশা হেজাজে ওয়াহাবি পন্থিদের বিরুদ্ধে লড়াই করছিলেন। তরুণ বয়সে আব্বাস তার চাচা ইবরাহিম পাশার অধীনে লেভান্টে সিরিয়ান যুদ্ধে লড়াই করেছেন। মুহাম্মদ আলি পাশার পরে তার পুত্র ইবরাহিম পাশা মিশর ও সুদানের অভিভাবক হিসেবে শাসন করেন। ইবরাহিম পাশা মারা যাওয়ার পর আব্বাস এই পদ লাভ করেন।
আব্বাসকে অনেক সময় নেতিবাচক হিসেবে তুলে ধরা হলেও নুবার পাশা তাকে সত্যিকার ভদ্রজন হিসেবে বর্ণনা করেছেন। তাকে প্রতিক্রিয়াশীল ও স্বল্পভাষী হিসেবে দেখা হয়। অধিকাংশ সময় তিনি প্রাসাদে অতিবাহিত করতেন। তিনি একচেটিয়া ব্যবসা বাতিল করেছিলেন, কারখানা ও বিদ্যালয় বন্ধ করেন এবং সেনাবাহিনীর সদস্য সংখ্যা কমিয়ে ৯,০০০ করেন। তিনি বদ্বীপ বাধ নির্মাণ বন্ধ করেন ও সুয়েজ খাল খননের বিরোধিতা করেছিলেন।
ব্রিটিশ সরকারের চাপের কারণে আব্বাস ব্রিটিশদেরকে আলেক্সান্দ্রিয়া থেকে কায়রো পর্যন্ত রেলপথ নির্মাণের অনুমতি দেন। এর বিনিময়ে ব্রিটিশরা উসমানীয়দের বিরুদ্ধে মিশরকে সহায়তা করে। তার মৃত্যুর পর মিশরে ইউরোপীয়দের সংখ্যা বহুগুণে বৃদ্ধি পায়। ১৮৫০ সালে মিশরে ৩,০০০ ইউরোপীয় ছিল। ১৮৮২ সালে এই সংখ্যা বৃদ্ধি পেয়ে ৯০,০০০ পৌছায়। ১৯০০ সালে এই সংখ্যা দাঁড়ায় ২,০০,০০০।
ক্রিমিয়ার যুদ্ধের সময় তিনি উসমানীয় সুলতানকে তার নৌবহর ও ১৫,০০০ সৈনিক দিয়ে সহায়তা করেছিলেন।
আরবীয় ঘোড়া উৎপাদনে তার ব্যক্তিগতভাবে আগ্রহ ছিল। মুহাম্মদ আলি পাশা ইতিপূর্বে এই কর্মসূচি চালু করেছিলেন। সেসময় মিশর ঘোড়া উৎপাদনের জন্য পরিচিত ছিল না। মিশরের শাসকরা কর হিসেবে ঘোড়া পেতেন। মুহাম্মদ আলি ও আব্বাস উভয়েই বেদুইনদের উৎপাদিত ঘোড়ার স্বতন্ত্র বৈশিষ্ট্য স্বীকার করতেন।
১৮৫৪ সালের ১৩ জুলাই বিনহা প্রাসাদে দুইজন দাসের হাতে আব্বাস নিহত হন। এরপর তার চাচা সাইদ পাশা তার উত্তরসুরি হন।
আব্বাসের মৃত্যুর পর তার আঠারোবছর বয়সী পুত্র ইবরাহিম ইলহামি পাশা তার আরবীয় ঘোড়াগুলো উত্তরাধিকার সূত্রে লাভ করেন। ইবরাহিম এই বিষয়ে বেশি আগ্রহী ছিলেন না। তিনি কিছু ঘোড়া রেখে অবশিষ্ট ঘোড়াগুলো নিলামে বিক্রি করে দেন। ১৮৬১ সালে তার এক দূরবর্তী আত্মীয় আলি পাশা শরিফ আব্বাসের মূল মজুদ থেকে প্রায় ৩০টি ঘোড়া কিনে নেন এবং ঘোড়া উৎপাদন শুরু করেন।
শ্রীলঙ্কার সময়
শ্রীলঙ্কার সময় ৪ এপ্রিল, ২০০৬ থেকে সরকারিভাবে শ্রীলঙ্কা প্রমাণ সময় (SLST, ) প্রতিনিধিত্ব করে।
অতীতে দিবালোক সংরক্ষণ সময় ব্যবহার করা হত।
ইন্টারনেট টাইমজোন ডাটাবেসে শ্রীলঙ্কার একটি অঞ্চল আছে, এশিয়া/কলম্বো নামে।
শ্রীলঙ্কা প্রমাণ সময়
শ্রীলঙ্কা প্রমাণ সময় (SLST) শ্রীলঙ্কার একটি সময় অঞ্চল। এটি ইউটিসি থেকে ৫ ঘণ্টা ৩০ মিনিট এগিয়ে, ।
পুরা দেশে একই সময় মেনে চলা হয়। ১৮৮০ সাল থেকে সিলন বা শ্রীলঙ্কার সময় ও -এর মধ্যে ছিল।
১৮৮০ সালে সময় ছিল । দ্বিতীয় বিশ্বযুদ্ধের সময়, জানুয়ারী ১৯৪২ সালে, জাপানিদের সিলন আক্রমণের শেষপ্রান্তে সময় তে পরিবর্তন করা হয়। সেপ্টেম্বর ১৯৪২ সালে, এটি আগও এগিয়ে করা হয়।
বিশ্বযুদ্ধের শেষে ১৯৪৫ সালে, সিলন সময় তে ফিরিয়ে নেয়, ভারতের সাথে একই সময় রাখার জন্য। মে ১৯৯৬ সালে, শ্রীলঙ্কাতে বিদ্যুৎ স্বল্পতার কারণে দিবালোক সংরক্ষণ সময় চালু হলে এটি পরিবর্তন করে ইউটিসি+০৬:৩০ করা হয়। অক্টোবর ১৯৯৬ সালে, সময় আধা ঘণ্টা এগিয়ে নির্ধারণ হয়। যদিও, এপ্রিল ২০০৬ -এ এটিকে পুনরায় ফিরিয়ে আনা হয়। সরকার আশা করেছিল, সময় পরিবর্তনের সাথে এই দ্বীপটি ভারতের সাথে থাকবে। স্যার আর্থার সি ক্লার্ক, যিনি ঐ সময়ে শ্রীলঙ্কাতে অবস্থান করছিলেন, তিনি এই পরিবর্তনের বিরোধিতা করে বলেন, এর ফলে যারা বহির্বিশ্বের সঙ্গে যুক্ত, তাদের প্রত্যেকের অসুবিধা হবে।
বর্তমানে, শ্রীলঙ্কাতে দিবালোক সংরক্ষণ সময় পালন করা হয় না, যদিও এটি দ্বিতীয় বিশ্বযুদ্ধ সময়কালে ছিল।
বলাইদাস চ্যাটার্জি
বলাইদাস চ্যাটার্জি (মার্চ ১৯০০ - ৯ মার্চ ১৯৭৪) ছিলেন একজন ভারতীয় ফুটবলার ও ফুটবল কোচ।
১৯০০ সালের মার্চ মাসে (বাংলায় ৯ চৈত্র মঙ্গলবার) হুগলী জেলার চুঁচূড়ার নিকটবর্তী দুমুরদহ গ্রামে বলাইদাস জন্মগ্রহণ করেন। তার পিতা রামলাল চট্টোপাধ্যায়ের তিন পুত্রের মধ্য তিনি ছিলেন কনিষ্ঠ। তার মাতুলালয় ছিল বর্ধমান জেলার বাদলা গ্রামে। সেখানেই তার শৈশব কাটে। ১৯১০ সাল পর্যন্ত বলাইদাস বাদলা উচ্চ ইংরাজি বিদ্যালয়ে পড়াশোনা করেন। ১৯১১ সালে বলাইদাস কলকাতায় এসে স্কটিশ চার্চ কলেজিয়েট স্কুলে ভর্তি হন। সেখানে তিনি বিদ্যালয়ের ফুটবল দলে খেলার সুযোগ পান। ১৯১৬ সালে একটি ফুটবল প্রতিযোগিতার ফাইনালে হিন্দু স্কুলের বিরুদ্ধে তিনি মাঠে নামেন। কোন প্রতিযোগিতামূলক খেলায় সেটিই তার প্রথম আত্মপ্রকাশ। সে বছরই তিনি বিদ্যালয়ের ফুটবল দলের অধিনায়ক হন। তিনি ফুটবল ব্যতীত অন্যান্য খেলাতেও সমানভাবে অংশগ্রহণ করতে থাকেন।
১৯১৭ সালে তিনি একটি নিখিল ভারত স্কুল প্রতিযোগিতায় প্রথম হন এবং একটি শিল্ড ও মেডেল পুরস্কার পান। সেই বছরই তিনি স্বীয় যোগ্যতায় স্কটিশ চার্চ কলেজ ফুটবল টিমের সদস্য হন। সেই বছর তিনি ওয়াই.এম.সি.এ-এর হয়ে ক্যালকাটা টিমের বিরুদ্ধে একটি ফুটবল ম্যাচে খেলেন। ১৯১৭ সালে থেকে হকি ও ক্রিকেটও খেলতে শুরু করেন। তিনি সিটি অ্যাথলেটিক ক্লাবের হয়ে হকি খেলতে শুরু করেন। যে কোন পজিশনে খেলতে পারতেন। ক্রিকেটে ব্যাটিং ও বোলিং দু'টোতেই তিনি সমান পারদর্শী ছিলেন। ১৯১৮ সালে তিনি পুনরায় পূর্বোক্ত নিখিল ভারত স্কুল প্রতিযোগিতায় প্রথম হন। এছাড়াও তিনি ক্যালকাটা অ্যাথলেটিক জুনিয়র স্পোর্টস চ্যাম্পিয়ন হন। সেই বছর তিনি এরিয়ান ক্লাবে ভর্তি হন এবং সকল পজিশনেই খেলেন। ১৯১৯ সালে তিনি স্কটিশ চার্চ স্কুল থেকে প্রবেশিকা পরীক্ষা দেন। ১৯১৬ থেকে ১৯১৯ সাল পর্যন্ত তিনি বিদ্যালয়ের ফুটবল দলের অধিনায়ক ছিলেন।
পাবনা ইসলামিয়া মাদ্রাসা
এটি ১৯৯৩ সালে প্রতিষ্ঠিত হয়। আছির উদ্দীন নামীয় এক ব্যাক্তির দান করা জায়গার উপর প্রতিষ্ঠিত হয়েছে মাদরাসাটি। বর্তমানে দারুল আমান ট্রাস্ট কর্তৃক পরিচালিত হয় প্রতিষ্ঠানটি।
নুরুল হাসান
কাজী নুরুল হাসান সোহান (জন্ম: ২১ নভেম্বর ১৯৯৩) হলেন একজন বাংলাদেশী প্রথম শ্রেণীর ক্রিকেট এবং লিস্ট এ ক্রিকেটার। সোহান মূলত একজন অল-রাউন্ডার এবং ডানহাতি ব্যাটসম্যান হিসেবে ভূমিকা পালন করে খাকেন। তিনি বাংলাদেশের বৃহত্তর খুলনা জেলায় জন্মগ্রহণ করেন। তিনি ২০১৫ মৌসুমের বাংলাদেশ প্রিমিয়ার লীগে সিলেট সুপার স্টার্স দলের হয়ে প্রতিনিধিত্ব করেন।
তিনি ২০১৬ সালের জিম্বাবুয়ে জাতীয় ক্রিকেট দলের বাংলাদেশ সফরে ১ম টুয়েন্টি২০ ক্রিকেট প্রতিযোগিতায় অংশগ্রহনের মাধ্যমে আন্তর্জাতিক ক্রিকেটে আত্মপ্রকাশ করেন।
তাহিতি
তাহিতি প্রশান্ত মহাসাগরে অবস্থিত একটি দ্বীপ, যা ফ্রান্সের অধিভূক্ত অঞ্চল।
শ
শ হল বাংলা ভাষার ঊনত্রিংশ ব্যঞ্জনবর্ণ এবং বাংলা বর্ণমালার ৪০তম বর্ণ।
শ + ন = শ্ন = প্রশ্ন
শ + ব = শ্ব = অশ্ব
শ + ম = শ্ম = শ্মশান 
শ + য = শ্য = বৈশ্য
শ + র = শ্র = শ্রবণ
শ + র = শ্র = শ্রুতলিপি
শ + ল = শ্ল = শ্লোক
ষ
ষ হল বাংলা ভাষার ত্রিংশ ব্যঞ্জনবর্ণ এবং বাংলা বর্ণমালার ৪১তম বর্ণ।
ষ + ক = ষ্ক = শুষ্ক
ষ + ট = ষ্ট = কষ্ট
ষ + ঠ = ষ্ঠ = ওঁষ্ঠ
ষ + ণ = ষ্ণ = উষ্ণতা
ষ + প = ষ্প = পুষ্প
ষ + ফ = ষ্ফ
ষ + ম = ষ্ম = উষ্ম
ষ + য = ষ্য = বিশেষ্য
স
স হল বাংলা ভাষার একত্রিংশ ব্যঞ্জনবর্ণ এবং বাংলা বর্ণমালার ৪২তম বর্ণ।
স এর উচ্চারণ ছ এর শিষ ধ্বনির মতো। এর উচ্চারণ কখনো শ আবার কখনো ইংরেজি S/s এর মতো হয়।
স + ক = স্ক = ভাস্কর
স + খ = স্খ = স্খলন
স + ত = স্ত = স্তর
স + থ = স্থ = স্থান
স + ন = স্ন = স্নান
স + প = স্প = স্পর্শ
স + ফ = স্ফ = স্ফটিক
স + ব = স্ব = স্বামী
স + ম = স্ম = স্মরণ
ক + র = স্র = স্রোত
ক + ল = স্ল
সুস্থ,বস্তা
হ
হ হল বাংলা ভাষার দ্বাত্রিংশ ব্যঞ্জনবর্ণ এবং বাংলা বর্ণমালার ৪৩তম বর্ণ।
হ + ণ = হ্ণ = মধ্যাহ্ন
হ + ন = হ্ন = প্রাহ্ণ
হ + ব = হ্ব = জিহ্বা 
হ + ম = হ্ম = ব্রহ্মপুত্র 
হ + য = হ্য = সহ্য 
হ + র = হ্র = হ্রাস 
হ + ল = হ্ল = প্রহ্লাদ
ঢ়
ঢ় হল বাংলা ভাষার চতুর্ত্রিংশ ব্যঞ্জনবর্ণ এবং বাংলা বর্ণমালার ৪৫তম বর্ণ।
য়
য় হল বাংলা ভাষার পয়ত্রিংশ ব্যঞ্জনবর্ণ এবং বাংলা বর্ণমালার ৪৬তম বর্ণ।
বাংলা ভাষায় য় এর ব্যবহার শব্দের মাঝে এবং শব্দের শেষে চালু আছে। শব্দের প্রথমে য় এর ব্যবহার হয়না। য় এর উচ্চারন অ এর মত। তাতে া, ে, ু, ইত্যাদি যোগ করে যথাক্রমে আ, এ, উ উচ্চারন করা হয়।
দিনাজপুর পলিটেকনিক ইন্সটিটিউট
উক্ত ইন্সটিটিউটটি সর্বপ্রথম ১৯৬৪ সালে সিভিল এবং পাওয়ার টেকনোলজি নিয়ে যাত্রা শুরু করে পরবর্তীতে ১৯৬৮ সালে মেকানিক্যাল ১৯৮৬ তে ইলেকট্রিক্যাল ২০০৪ এ কম্পিউটার এবং আর্কিটেকচার এন্ড ইন্টেরিওর ডিজাইন যুক্ত করা হয়। অত্র প্রতিষ্ঠানের একটি বিশাল লাইব্রেরি রয়েছে যেখানে প্রায় ৩৫৬৫৮ টি বই রয়েছে জ্ঞান অর্জনের জন্য।
অত্র ইন্সটিটিউটে ছেলেদের জন্য ২ টি ছাত্রাবাসে ২৪০ জন এবং মেয়েদের জন্য ১ টিতে ১০০ জন থাকার ব্যবস্থা রয়েছে।
সাইদ পাশা
মুহাম্মদ সাইদ পাশা (, , ১৭ মার্চ ১৮২২ – ১৮ জানুয়ারি ১৮৬৩) ছিলেন মিশর ও সুদানের ওয়ালি। ১৮৫৪ থেকে ১৮৬৩ সাল পর্যন্ত তিনি এই দায়িত্বে ছিলেন। আনুষ্ঠানিকভাবে তিনি উসমানীয় সুলতানের অধীনস্থ হলেও তিনি কার্যত স্বাধীনভাবে শাসন পরিচালনা করেছেন। সাইদ পাশা ছিলেন মুহাম্মদ আলি পাশার চতুর্থ পুত্র। তিনি প্যারিসে পড়াশোনা করেছেন।
সাইদের অধীনে আইন, ভূমি ও কর ক্ষেত্রে বেশ কিছু সংস্কার করা হয়। পশ্চিমা ঋণ নিয়ে এসময় মিশর ও সুদানে কিছু অবকাঠামোগত আধুনিকায়ন করা হয়। ১৮৫৪ সালে সুয়েজ খালের জন্য জমি প্রদানের আইন অনুমোদিত হয়। খাল খননের দায়িত্ব ফরাসি নাগরিক ফার্ডি‌নেন্ড দ্য লেসেপ্সকে প্রদান করা হয়েছিল। ব্রিটিশরা ফরাসিদের হাতে খাল খননের বিরোধিতা করে এবং উসমানীয় সাম্রাজ্যের তরফ থেকে যাতে এই কাজে অনুমতি দেয়া না হয় সেজন্য দুই বছর পর্যন্ত তৎপরতা চালায়।
১৮২১ সালে তার বাবা সুদান অধিকার করে একে মিশরের সাথে যুক্ত করেছিলেন। মূলত দাস সংগ্রহের জন্য এই পদক্ষেপ নেয়া হয়। সুদানে দাস সংগ্রহের অভিযান বন্ধের জন্য ইউরোপীয় চাপের কারণে সাইদ অভিযান নিষিদ্ধের আদেশ জারি করেন। তবে স্বাধীন দাস ব্যবসায়ীরা এই আদেশ মানেনি।
যুক্তরাষ্ট্রের গৃহযুদ্ধের সময় সাইদের শাসনামলে মিশর ইউরোপীয় কারখানার জন্য তুলার প্রধান সরবরাহকারী হয়ে উঠে। ১৮৬৩ সালে তৃতীয় নেপোলিয়নের আহ্বানে সাড়া দিয়ে দ্বিতীয় মেক্সিকান সাম্রাজ্যের বিরুদ্ধে বিদ্রোহ দমনের জন্য সুদানি ব্যাটেলিয়নের কিছু অংশ প্রেরণ করে সহায়তা করেছিলেন।
সাইদের শাসনামলে শেখদের প্রভাব হ্রাস করা হয়। অনেক বেদুইন এসময় যাযাবর অভিযানে ফিরে যায়।
১৮৫৪ সালে তিনি মিশর ব্যাংক প্রতিষ্ঠা করেন। একই বছরে মিশরের প্রথম স্ট্যান্ডার্ড গেজ রেলপথ চালু হয়। কাফর এল-জায়াত থেকে আলেক্সান্দ্রিয়া পর্যন্ত এই রেলপথ চালু ছিল।
সাইদের সম্ভাব্য উত্তরসুরি আহমেদ রিফাত পাশা ১৮৫৮ সালে ট্রেন ভ্রমণকালে নীলনদ অতিক্রমের সময় তার ট্রেনটিকে একটি বার্জ‌ বহন করছিল। ট্রেনটি এসময় নীলনদে পড়ে যাওয়ায় রিফাত পাশা মারা যান। এর ফলে ১৮৬৩ সালে সাইদের মৃত্যুর পর তার ভাইপো ইসমাইল পাশা শাসনভার লাভ করেন।
ভূমধ্যসাগরের বন্দর পোর্ট সাইদ তার নামে নামকরণ করা হয়েছে।
সাইদ পাশা দুইবার বিয়ে করেছেন। তার প্রথম স্ত্রী ইনজি হানিমেফেন্দি। এই দম্পতির কোনো সন্তান ছিল না। তার দ্বিতীয় স্ত্রী মেলেকবের হানিমেফেন্দি। এই দম্পতির দুই পুত্র ছিল। তারা হলেন মুহাম্মদ তুসুন পাশা ও মাহমুদ পাশা।
পাকিস্তান প্রমাণ সময়
পাকিস্তানের বর্তমান সময় (PKT) চালু হয় ১৯৫৪ সালের ৩০ এপ্রিল এবং ১ মের মধ্যরাত থেকে। এর পূর্বে, ব্রিটিশ শাসিত ভারতের কলকাতা স্থানীয় সময় (ভারতীয় প্রমাণ সময়), চাটু ছিল, যেটি ১৯০৬ সালের ১ জানুয়ারি থেকে কার্যকর হয়, এই সময় তৎকালীন শ্রীলঙ্কাতেও) ব্যবহৃত হত, ১৪ আগস্টে পাকিস্তানের স্বাধীনতার পূর্ব পর্যন্ত।
পাকিস্তানের প্রমাণ সময় নরয়াল জেলার পাসরুর গ্রামের।
পাকিস্তানের দিবালোক সংরক্ষণ সময় পালন করা হয় না।
প্যারালিম্পিকে বাংলাদেশ
বাংলাদেশের  প্যারালিম্পিকে অভিষেক হয় এথেন্সে অনুষ্ঠিত ২০০৪ গ্রীষ্মকালীন প্যারালিম্পিকে অংশগ্রহণের মাধ্যমে। অভিষেক প্যারালিম্পিকে বাংলাদেশের একমাত্র প্রতিনিধি এথলেট মকসুদ মকসুদ ছেলেদের ৪০০ মিটার (টি৪৬)-এ অংশগ্রহণ করেন কিন্তু হিটে সবচেয়ে বেশি সময় নিয়ে প্রতিযোগিতা থেকে ছিটকে পড়েন। ২০০৮ গ্রীষ্মকালীন প্যারালিম্পিকে বাংলাদেশের প্রতিনিধিত্ব করেন দৃষ্টি প্রতিবন্ধী আব্দুল কাদের সুমন, তিনি ছেলেদের ১০০ মিটার (টি১২) এ অংশগ্রহণ করেন এবং হিটে ধীরগতির রেকর্ড ১৬.৬৩ সেকেন্ড সময় নিয়ে প্রতিযোগিতা থেকে বাদ পড়েন।
বাংলাদেশ কখনো শীতকালীন প্যারালিম্পিকে অংশগ্রহণ করেনি।
সর্বশেষ
খাইবার গিরিপথ
খাইবার গিরিপথ (, ) (উচ্চতা: ) একটি পার্বত্য গিরিপথ। এটি স্পিন ঘার পর্বতের উত্তরাংশকে ছেদ করে আফগানিস্তান এবং পাকিস্তানকে সংযুক্ত করেছে। এটি প্রাচীন সিল্ক রোডের একটি অবিচ্ছেদ্য অংশ ছিলো এবং এটি পৃথিবীতে ব্যবহৃত প্রাচীনতম গিরিপথগুলোর মধ্যে অন্যতম। ইতিহাস থেকে জানা যায় এটি মধ্য এশিয়া এবং দক্ষিণ এশিয়ার মধ্যবর্তী একটি গুরুত্বপূর্ণ বাণিজ্যপথ ও সামরিকভাবে গুরুত্বপূর্ণ স্থান ছিলো। এই গিরিপথের সীমানা পাকিস্তানের ভেতরে লান্ডি কোটাল পর্যন্ত।
আফগানিস্তান এর ইতিহাসের যাত্রা শুরু ১৯২২ সালে।
নিকি বোয়ে
নিকো নিকি বয়ে ( ; জন্ম: ২০ মার্চ, ১৯৭৩) অরেঞ্জ ফ্রি স্টেট প্রদেশের ব্লুমফন্টেইনে জন্মগ্রহণকারী সাবেক দক্ষিণ আফ্রিকান ক্রিকেটার। বর্তমানে নাইটস ক্রিকেট দলের কোচিংয়ের দায়িত্বে রয়েছেন। দক্ষিণ আফ্রিকা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন তিনি। দলে তিনি মূলতঃ অল-রাউন্ডার হিসেবে ভূমিকা রাখেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন। ঘরোয়া ক্রিকেটে ফ্রি স্টেট, ঈগলস ও ওয়ারিয়র্স এবং কাউন্টি ক্রিকেটে নটিংহ্যামশায়ার ও নর্দাম্পটনশায়ারের পক্ষে খেলেছেন নিকি বোয়ে।
ব্লুমফন্টেইনের গ্রে কলেজে অধ্যয়ন করেন তিনি। এছাড়াও, তার ভাই এডুয়ার্ড বোয়ে প্রথম-শ্রেণীর ক্রিকেটে অংশ নিয়েছেন।
২০০৭ মৌসুমের শেষদিকে কয়েক সপ্তাহের জন্য নর্দাম্পটনশায়ারের পক্ষে যোগ দেন। তিনি বিদেশী খেলোয়াড় যোহন ভন দার ওয়াথের পরিবর্তে খেলেন। কিছুদিন পর ঘোষণা করা হয় যে, তিনি বিচ্ছিন্ন ইন্ডিয়ান ক্রিকেট লীগে খেলবেন। ২০০৮ সালে নর্দাম্পটনশায়ারের অধিনায়ক ডেভিড সেলস পদত্যাগ করলে বোয়ে ক্লাবের অধিনায়কের দায়িত্ব পালন করেন। ঐ মৌসুমে তিনি প্রথম-শ্রেণীর ক্রিকেটে তার সর্বোচ্চ অপরাজিত ২২৬ রান তোলেন। ৩ সেপ্টেম্বর, ২০০৯ তারিখে একবছরের জন্য নতুন করে চুক্তিবদ্ধ হন। এরফলে ক্লাবটি ২০১০ মৌসুমে শীর্ষস্থানে পৌঁছে।
১৯৯৫ সালে জিম্বাবুয়ের বিপক্ষে খেলায় অংশগ্রহণের মাধ্যমে তার আন্তর্জাতিক ক্রিকেটে অভিষেক ঘটে। কিন্তু আঘাতের কারণে প্রায়শঃই তিনি দলের বাইরে ছিলেন ও আরোগ্য লাভের পর অন্তর্ভুক্ত হতেন। এ সময়ে তাকে দক্ষিণ আফ্রিকার প্রথম পছন্দের স্পিন বোলাররূপে আখ্যায়িত করা হতো। দক্ষিণ আফ্রিকা দলে অল-রাউন্ডারের প্রাচুর্যতার কারণে সচরাচর তাকে আট কিংবা নয় নম্বরে ব্যাটিংয়ে নামতে হতো। প্রথম-শ্রেণীর ক্রিকেটে তার ব্যাটিং গড় ৩২ হলেও টেস্ট ও ওডিআইয়ে এ গড় প্রায় ২৬ ছিল যা ২০০০-এর দশকে টেস্ট ক্রিকেটে সর্বোচ্চ পর্যায়ের ছিল। গড়পড়তা উচ্চমাত্রার গড় থাকা স্বত্ত্বেও তিনি সেঞ্চুরি করতে পারেননি। কিন্তু, ২০০০-০১ মৌসুমে নিউজিল্যান্ডের বিপক্ষে দু’টি ওডিআই সেঞ্চুরি করতে সমর্থ হন।
ডিসেম্বর, ২০০৬ সালে আন্তর্জাতিক ক্রিকেট থেকে অবসরের ঘোষণা দেন তিনি। তিনি সর্বমোট ১০০ টেস্ট উইকেট দখল করেন। মাহেলা জয়াবর্ধনের উইকেট নিয়ে তিনি এ মাইলফলক স্পর্শ করেন।
কিরিগেমি
সাধারণত কিরিগেমিতে একটি প্রধান ভাঁজ থাকে এবং এর নকশাটি কাটার পর বিভিন্ন অংশ ভাঁজ করা হয়। প্রধান ভাঁজটি খুলে ধরলে একটি কিরিগেমি শিল্প ফুটে ওঠে। সাধারণত কিরিগেমি প্রতিসম হয় যেমন শিশিরের নকশা, পেন্টাগ্রাম, অর্কিড ফুল প্রভৃতি।
কিরিগেমি এবং পপ আপ কার্ডের প্রধান পার্থক্য হল কিরিগেমিতে একটিমাত্র কাগজ কেটে কোন কিছু ফুটিয়ে তোলা হয়। অন্যদিকে পপ আপ কার্ডে অনেক টুকরা কাগজ আঠা দিয়ে জুড়ে দেয়া হতে পারে।
কামারপুকুর ইউনিয়ন
কামারপুকুর ইউনিয়ন বাংলাদেশের রংপুর বিভাগের নীলফামারী জেলার সৈয়দপুর উপজেলার একটি স্থানীয় সরকার প্রশাসনিক ইউনিয়ন।
কামারপুকুর ইউনিয়নের আয়তন ৪১৯৭ একর (১১ বর্গ কিলোমিটার)। এই ইউনিয়নে ৩৬৭৪ টি পরিবার বাস করে।
এই ইউনিয়টি টি মৌজার টি গ্রামের সমন্বয়ে গঠিত।
বাংলাদেশর ১৯৯১ আদমশুমারি অনুযায়ী বুরুঙ্গাবাজার ইউনিয়নের জনসংখ্যা ২০,৩৬২ জন। এর মধ্যে মহিলা ৫১%, এবং পুরুষ ৪৯%।
তা’লা আল বাদরু আলাই না
ত্বা’লা আল বাদরু 'আলাই না  (আরবি ভাষা: ) একটি ঐতিহ্যবাহী ইসলামি গজল/গান, যাকে ইসলামি পরিভাষায় নাশিদ বলা হয়ে থাকে। হযরত মুহাম্মাদ (সাঃ) তা’বুক যুদ্ধের পর যখন আল্লাহর নির্দেশে মক্কা থেকে মদিনায় হিজরত করেন, তখন মদিনার লোক জন(যাদের আনসার বলা হয়)/ আনসার সদস্যগন এই গান/গজল গেয়ে হযরত মুহাম্মাদ (সঃ) কে তাদের মধ্যে বরণ করে নিয়েছিলেন। গানটি/গজলটি ১৪০০ বছরেরও বেশি পুরনো এবং ইসলামি সংস্কৃতির একটি অনন্য নিদর্শন।
طلع البدر علينا
"tala‘a 'l-badru ‘alaynā"
তা’লা আল বাদরু আলাই না 
পূর্ণিমার চাঁদ আমাদের উপর(কাছে) এসেছে
من ثنيات الوداع
"min thaniyyāti 'l-wadā‘" 
মিন থানি’য়া তিল –ওয়া’দা 
Wada‘ উপত্যকা থেকে (Thaniyyatul Wada যে উপত্যকা দিয়ে হযরত মুহাম্মাদ (সঃ) মদিনায় প্রবেশ করেন)
وجب الشكر علينا
"wajaba 'l-shukru ‘alaynā" 
ওজাবা শুক’রু আলাই না 
এবং তাঁর প্রতি কৃতজ্ঞতা প্রকাশ করা আমাদের অবশ্য কর্তব্য
ما دعى لله داع
"mā da‘ā li-l-lāhi dā‘" 
মা দা আ লিল্লাহি দা 
যতদিন আল্লাহর অস্তিত্ব/ আল্লাহকে ডাকার মত কেউ থাকবে
أيها المبعوث فينا
"ayyuha 'l-mab‘ūthu fīnā" 
আইয়্যু হা’ল মাব উ’থু ফিনা
ওহ, আমাদের পথ প্রর্দশক আজকে আমাদের মধ্যে
جئت بالأمر المطاع
ji’ta bi-l-’amri 'l-muṭā‘
জি’তা বি’ল-আম্রিল -মু’তা 
যিনি (আল্লাহর পক্ষ থেকে )আদেশ/উপদেশ নিয়ে এসেছেন যার প্রতি আমাদের কর্ণপাত করতে হবে।
جئت شرفت المدينة
ji’ta sharrafta 'l-madīnah
জি’তা শার’রাফ তা’ল-মদিনা 
আপনি এই শহরের জন্য প্রশংসা/মর্যাদা বয়ে নিয়ে এসেছেন
مرحبا يا خير داع
marḥaban yā khayra dā‘
মারহাবান ইয়া খাইর‍্য দ্যা 
স্বাগতম আপনাকে, যিনি আমাদের সঠিক পথ দেখাবেন/ সথিক পথ সমন্ধে বলবেন
খুলনা পলিটেকনিক ইন্সটিটিউট
পাকিস্তানের প্রথম পাঁচ বছরমেয়াদী পরিকল্পনার (১৯৫৫-৬০) অংশ হিসেবে খুলনায় একটি প্রযুক্তিগত প্রশিক্ষণ কেন্দ্রে কাজ শুরু হয়। এই পলিটেকনিক ইন্সটিটিউটটি ১৯৬৩ সালে প্রতিষ্ঠিত হয়।
প্রায় ৩৮০০ শিক্ষার্থী এই প্রতিষ্ঠানের ইঞ্জিনিয়ারিংয়ে ডিপ্লোমার জন্য পড়াশুনা করছে। বর্তমানে, এখানে ৮টি শিক্ষা বিভাগ রয়েছে। প্রতি বছর ডিপ্লোমার জন্য প্রায় ৭০০ শিক্ষার্থী ভর্তি হয়। এই বিভাগগুলি এবং ইনস্টিটিউটগুলিতে প্রায় একশত শিক্ষক শিক্ষা দেন। খুলনা পলিটেকনিক ইনস্টিটিউটের নিম্নলিখিত বিভাগ রয়েছে:
২০০৮ সাল থেকে খুলনা পলিটেকনিক ইনস্টিটিউটের ছাত্রাবাস বন্ধ আছে।
খুলনা মহিলা পলিটেকনিক ইন্সটিটিউট
১৯৭১ সালে এই কলেজে অনেক মেয়েকে ধর্ষন করা হয়। 
তখন থেকে এই কলেজে ছেলেদের প্রবেশ নিষেধ।
ট্রেন দুর্ঘটনার তালিকা
এটি ট্রেন দূর্ঘটনার তালিকা
দেশ অনুযায়ী রেল দুর্ঘটনার তালিকা
দেশ অনুযায়ী রেল দুর্ঘটনার তালিকা 
জার্মান রেল দূর্ঘটনার তালিকা
বগুড়া পলিটেকনিক ইন্সটিটিউট
১৯৫৫ সালে ফোর্ড ফাউন্ডেশন ঢাকা, রংপুর, সিলেট, পাবনা ও বরিশাল এই পাঁচটি পলিটেকনিক ইনস্টিটিউটের সাথে বগুড়া পলিটেকনিক ইনস্টিটিউটটি প্রতিষ্ঠা করে। শুরুতে বগুড়া পলিটেকনিক ইনস্টিটিউট ওকলাহোমা স্টেট ইউনিভার্সিটির পাঠ্যক্রমানুসারে ৩ বছর মেয়াদি কোর্স দেওয়া হতো। যুক্তরাষ্ট্রে বিজ্ঞান কোর্সে প্রকৌশলে স্নাতককারী কর্তৃক বিধান রেখে তৎকালীন কারিগরি শিক্ষা বোর্ড কর্তৃক সার্টিফিকেট প্রদান করা হত।
একাডেমিক টেকনোলজিসমূহের মধ্যে রয়েছে:
থাইল্যান্ডে রেল দূর্ঘটনার তালিকা
থাইল্যান্ডের রেল দূর্ঘটনার তালিকা:
৪র্থ জাতীয় চলচ্চিত্র পুরস্কার (বাংলাদেশ)
৪র্থ জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৪র্থ আয়োজন; যা ১৯৭৯ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর ১৭টি শাখায় পুরস্কার প্রদান করা হয়। ৩টি শাখায় কোন পুরস্কার দেয়া হয়নি। আমজাদ হোসেনের বিখ্যাত চলচ্চিত্র ‘গোলাপী এখন ট্রেনে’ সর্বোচ্চ ১০ টি শাখায় পুরস্কার লাভ করে। আমজাদ হোসেন এই ছবির জন্য ৫ টি পুরষ্কার অর্জন করেন। ১০ সেপ্টেম্বর, ১৯৭৯ সালে পুরস্কার ঘোষণা করা হয়। ১৪ নভেম্বর, ১৯৭৯ রাষ্ট্রপতি জিয়াউর রহমান উপ-রাষ্ট্রপতি ভবনে আয়োজিত এক অনুষ্ঠানের মাধ্যমে ১৯৭৮ সালের জাতীয় চলচ্চিত্র পুরস্কার বিতরণ করেন।
আর্নি তোশ্যাক
আর্নেস্ট রেমন্ড হার্বার্ট তোশ্যাক (; জন্ম: ৮ ডিসেম্বর, ১৯১৪ - মৃত্যু: ১১ মে, ২০০৩) নিউ সাউথ ওয়েলসের কোবার এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের সদস্য হিসেবে ১৯৪৬ থেকে ১৯৪৮ মেয়াদে টেস্ট ক্রিকেটে অংশ নিয়েছেন তিনি। দলে তিনি মূলতঃ বামহাতি মিডিয়াম পেস বোলিং করতেন ও সঠিক নিশানা এবং শক্তিমত্তা প্রয়োগে নিজস্ব লেগ থিওরি প্রয়োগ করে স্মরণীয় হয়ে আছেন। এছাড়াও, ১৯৪৮ সালে ডন ব্র্যাডম্যানের ‘অপরাজেয়’ বা ‘অজেয় দলের’ সদস্যরূপে ইংল্যান্ড সফর করেন ‘ব্ল্যাক প্রিন্স’ ডাকনামে পরিচিত আর্নি তোশ্যাক। সেখানে দলটি কোন খেলাতেই পরাজিত হয়নি ও তিনি রে লিন্ডওয়াল এবং কিথ মিলারের সাথে নতুন বল দিয়ে অস্ট্রেলিয়ার বোলিং আক্রমণে নেতৃত্ব দিয়েছেন।
স্টেশনমাস্টার পিতার পাঁচ সন্তানের একজন তিনি। কিন্তু ছয় বছর বয়সেই অনাথ হন। ফলে লিন্ডহার্স্টের এক প্রতিবেশীর কাছে শৈশবকাল অতিবাহিত করেন। সেখানেই তিনি ক্রিকেট খেলতে শুরু করেন ও কাউরা দলের পক্ষে রাগবি লীগে অংশ নেন। এ পর্যায়ে তোশ্যাক অস্ট্রেলিয়ার পক্ষে রাগবি লীগে খেলার আগ্রহ প্রকাশ করেন। শৈশবকালীন বন্ধু নিউহ্যাম উভয় খেলায় অংশ নিলেও টেস্ট ক্রিকেটের দিকে ঝুঁকেন। কিন্তু শহরের এক চিকিৎসক তাঁদেরকে ভুল দিকে ধাবিত হবার কথা জানান ও বালকদ্বয় তাঁর পরামর্শ গ্রহণ করে। পরবর্তীকালে নিঊহ্যাম অস্ট্রেলিয়ার পক্ষে রাগবি লীগে অংশ নিয়েছিলেন।
আন্তর্জাতিক পর্যায়ের ক্রিকেটে অংশগ্রহণের জন্য তোশ্যাককে বেশ প্রতিযোগিতায় অবতীর্ণ হতে হয়েছিল। শৈশবেই অনাথ হবার ফলে অর্থনৈতিক সঙ্কটের কারণে প্রচণ্ড মর্মবেদনায় ভুগতেন। দ্বিতীয় বিশ্বযুদ্ধের কারণে তোশ্যাক প্রথম-শ্রেণীর ক্রিকেটে অংশ নিতে পারেননি। অতঃপর বিশ্বযুদ্ধ শেষ হবার পর ত্রিশ বছর বয়সে ১৯৪৫-৪৬ মৌসুমে প্রথমবারের মতো মাঠে নামেন।
শেফিল্ড শিল্ডে মাত্র সাত খেলায় অংশগ্রহণের পর নিউজিল্যান্ড সফরে যাবার জন্য অস্ট্রেলিয়া দলের সদস্য মনোনীত হন। ওয়েলিংটনে তিনি বোলিং উদ্বোধনে নামেন ও খেলাটি স্মারকসূচক শ্রেণী থেকে পরবর্তীতে দুই বছর পর আনুষ্ঠানিকভাবে টেস্ট খেলার মর্যাদা পায়। এরপর দলের নিয়মিত সদস্য হিসেবে ১৯৪৭-৪৮ মৌসুমে ভারতের বিপক্ষে টেস্ট সিরিজের সবগুলোতেই অংশ নেন। প্রথম টেস্টেই খেলোয়াড়ী জীবনের সেরা টেস্ট পরিসংখ্যান ১১/৩১ গড়েন। কিন্তু এরপর থেকেই হাঁটুর আঘাতে আক্রান্ত হতে থাকেন। চিকিৎসক দল কর্তৃক ৩-২ সম্মতিক্রমে ১৯৪৮ সালে ইংল্যান্ড সফরের জন্য মনোনীত হন। প্রথম চার টেস্টে আঘাতবিহীন অবস্থায় খেলা শেষ করেন তিনি। দীর্ঘদিন মাঠের বাইরে অবস্থান করে ১৯৪৯-৫০ মৌসুমে আবারো অস্ট্রেলিয়া দলে ফিরে আসার চেষ্টা চালান। কিন্তু পুণরায় আঘাতপ্রাপ্তির ফলে জোরপূর্বক অবসর নিতে বাধ্য হন তিনি।
আদমজী ক্যান্টনমেন্ট কলেজ
আদমজী ক্যান্টনমেন্ট কলেজ বাংলাদেশের ঢাকা শহরে অবস্থিত একটি শিক্ষা প্রতিষ্ঠান। এটি সেনাবাহিনী কর্তৃক পরিচালিত। কলেজটি মূলত স্কুল হিসেবে ১৯৬০ সালের ১৬ ফেব্রুয়ারি যাত্রা শুরু করে। প্রতিষ্ঠানটি সেনাবাহিনীর সার্বিক তত্ত্বাবধানে এবং শিল্পপতি প্রয়াত গুল মোহাম্মাদ আদমজীর অর্থায়নে ইংল্যান্ডের আদি পাবলিক স্কুল “ইটন” ও “হ্যারো”-র আদর্শে প্রতিষ্ঠিত হয়। স্বাধীনতার পূর্বে এ প্রতিষ্ঠানের শিক্ষাদানের মাধ্যম ছিল ইংরেজি। সেই আলোকে কলেজটির প্রথম দু'জন অধ্যক্ষ ছিলেন ব্রিটিশ নাগরিক। স্বাধীনতা পরবর্তীকালে শিক্ষার মাধ্যম হয় বাংলা। শিক্ষা, শৃঙ্খলা ও নৈতিকতা - এই তিনটি হলো এর মূলমন্ত্র। ১৯৯৫ সালে আদমজী ক্যান্টনমেন্ট কলেজ শাখাকে স্কুল শাখা থেকে আলাদা করা হয়। বর্তমানে এখানে উচ্চমাধ্যমিক শ্রেণীতে বিজ্ঞান, মানবিক ও ব্যবসায়ে শিক্ষার পাশাপাশি ইংরেজি, অর্থনীতি, রাষ্ট্রবিজ্ঞান, হিসাববিজ্ঞান ও ব্যবস্থাপনা বিষয়ে অনার্স, মাস্টার্স ও বিবিএ কোর্স চালু রয়েছে।
১৯৬০ সালের ১৬ ফেব্রুয়ারি ইংরেজি মাধ্যম স্কুল হিসেবে প্রতিষ্ঠানটির যাত্রা শুরু হয়। যার প্রতিষ্ঠাতা ছিলেন তৎকালীন পাকিস্তানের অন্যতম ব্যবসায়ী গুল মোহাম্মাদ আদমজী। বিশিষ্ট স্থপতি থারিয়ানির নকশায় ভবনটি নির্মাণ করেন ওমর এন্ড সন্স লিমিটেড। তৎকালীন পাকিস্তানের প্রেসিডেন্ট ফিল্ড মার্শাল আইয়ুব খান প্রতিষ্ঠানটির ভিত্তি প্রস্থর স্থাপন করেন এবং সেনাবাহিনীর তৎকালীন ইস্টার্ন কমান্ডের জিওসিকে প্রধান করে একটি শক্তিশালী বোর্ড অফ গভর্নরস গঠন করা হয়। ব্রিটিশ পাবলিক স্কুলের মান অনুসারে এই স্কুলটির কার্যক্রম শুরু হয়। স্বাধীনতার পর এখানে বাংলা মাধ্যম চালু হয়।
আদমজী ক্যান্টনমেন্ট কলেজটি ঢাকা সেনানিবাসের অভ্যন্তরে অবস্থিত।
এখানে একটি প্রশাসনিক ভবন, একটি বিজ্ঞান ভবন, একটি লাইব্রেরি ভবন, একটি বিবিএ ভবন ও একটি মাস্টার্স ভবন রয়েছে।
মন্মথ রায়
মন্মথ রায় (১৬ জুন ১৮৯৯ - ১৯৮৮) হলেন একজন বাঙালি সাহিত্যিক।
১৮৯৯ সালের ১৬ জুন টাঙ্গাইল জেলার গালা গ্রামে তার জন্ম। তাদের স্থায়ী নিবাস ছিল পশ্চিম দিনাজপুরের বালুর ঘাট। সেখানেই তাঁর বাল্যজীবন অতিবাহিত হয়। তিনি পশ্চিম দিনাজপুর স্কুল থেকে ম্যাট্রিক, রাজশাহী কলেজ থেকে আইএ, স্কটিশ চার্চ কলেজ থেকে বিএ (১৯২২) এবং ঢাকা বিশ্ববিদ্যালয় থেকে অর্থনীতিতে এমএ পাস করেন। ১৯২৫ সালে বিএল পাস করে তিনি বালুর ঘাটে ওকালতি শুরু করেন এবং একই সঙ্গে সরকারি দায়িত্বও পালন করেন। পেশাগত দায়িত্ব পালনের পাশাপাশি মন্মথ রায় নাট্যচর্চাও করতেন।
পেশাগত দায়িত্ব পালনের পাশাপাশি মন্মথ রায় নাট্যচর্চাও করতেন। স্বদেশপ্রীতি তাঁর নাট্য রচনার প্রধান বৈশিষ্ট্য। তাঁর প্রকাশিত উল্লেখযোগ্য নাটকের সংখ্যা প্রায় চল্লিশ। সেগুলির মধ্যে প্রথমটি হচ্ছে মুক্তির ডাক (১৯২৩)। ১৯২৭ সালে পৌরাণিক কাহিনী অবলম্বনে রচিত তাঁর প্রথম নাটক চাঁদ সওদাগর প্রকাশিত হয়। নাটকটি পৌরাণিক হলেও এতে আধুনিক জীবন-সমস্যা প্রতিফলিত হয়েছে। পরে তিনি মহুয়া (১৯২৯), কারাগার (১৯৩০) ও সাবিত্রী (১৯৩১) নাটকত্রয় লিখে খ্যাতি অর্জন করেন। দেশের সামাজিক ও রাজনৈতিক পরিবেশের সঙ্গে সঙ্গতি রেখে মন্মথ রায় ধর্মঘট (১৯৫৩), সাঁওতাল বিদ্রোহ (১৯৫৮), অমৃত অতীত (১৯৬০), লালন ফকির (১৯৬৯) ইত্যাদি নাটক রচনা করেন। পাবলিক থিয়েটারে মঞ্চস্থ তাঁর নাটকগুলির মধ্যে অশোক (১৯৩৩), খনা (১৯৩৫), মীর কাশিম (১৯৩৮) ও জীবনটাই নাটক (১৯৫৩) উল্লেখযোগ্য। ১৯৭১ সালে তিনি রচনা করেন আমি মুজিব নই। তিনি বহু সংখ্যক একাঙ্ক নাটকও রচনা করেন। বাংলা ভাষায় যথার্থ একাঙ্ক নাটক রচনার কৃতিত্ব তাঁরই।
মেটেপিঠ লাটোরা
মেটেপিঠ লাটোরা () (বৈজ্ঞানিক নাম:"Lanius tephronotus") এটি একটি পরিযায়ী পাখি। বাংলাদেশ, ভারত, নেপাল, ভুটান, পাকিস্তান, থাইল্যান্ড, ভিয়েতনাম, মিয়ানমারসহ দক্ষিণ-পূর্ব এশিয়ায় এদের বেশি দেখা যায়।
ডাব্লিউডাব্লিউই পেব্যাক
ডাব্লিউডাব্লিউই পেব্যাক হল ডাব্লিউডাব্লিউই কর্তৃক আয়োজিত পেশাদারি কুস্তি বার্ষিক আয়োজন এবং কানেকাটিকাট–উদিত প্রমোশন। এটা লাইন দ্বারা প্রচার করা হয় এবং প্রতি-দর্শনে-পরিশোধ (PPV) এ পাওয়া যায়। ২০১৩ সালে এই আয়োজনটি প্রতিষ্টা করা হয়, ডাব্লিউডাব্লিউই এর প্রতি-দর্শনে-পরিশোধ পঞ্জির জুন মাসের নো ওয়ে আউটের বদলে প্রতিস্থাপন করা হয়।
!style="background: #e3e3e3;" width=11%|আয়োজন
!style="background: #e3e3e3;" width=9%|তারিখ
!style="background: #e3e3e3;" width=11%|শহর
!style="background: #e3e3e3;" width=11%|ভেন্যু
!style="background: #e3e3e3;" width=39%|প্রধান ম্যাচ
স্ট্রেচ মার্কস
স্ট্রেচ মাকর্স অথবা প্রসারণজনিত দাগ বলতে ত্বক বিজ্ঞানে বলা হয়, ত্বকের এক ধরনের দাগ যা সাধারণত রংহীন দেখত হয়। এসব দাগ অন্তঃত্বকের প্রসারনের কারণে ত্বকের উপরিভাগে সৃষ্টি হয়, সময়ের সাথে সাথে যা মিলিয়ে যেতে থাকে, কিন্তু একেবারে মুছে যায় না কখনই। স্ট্রেচ মাকর্স বা সম্প্রসারনজনিত দাগসমূহ বেশির ভাগ ক্ষেত্রে হয় ত্বকের আশেপাশের এলাকার দ্রুত সম্প্রসারন ঘটলে অথবা বৃদ্ধি ঘটলে। কেউ যদি খুব দ্রুত লম্বা হয়ে যায় অথবা খুব দ্রুত মোটা হয়ে যায় সেক্ষেত্রে এমনটি হতে পারে। সম্প্রসারন জনিত দাগ সাধারনত বয়ঃসন্ধিকাল, গর্ভবস্থা, শরীর গঠন, হরমোনের পরিবর্তন জনিত থেরাপি প্রদান ইত্যাদি ক্ষেত্রে দেখা যেতে পারে। চিকিৎসা বিজ্ঞানের ভাষায় এই ধরনের দাগ সমূহের মধ্যে আছে স্ট্যায়ার এট্রোফিকে, ভার্জেটিয়ার্স, স্ট্রেয়া ডিস্টেন্সি, স্ট্যায়ার কিউটিস ডিসটেন্স, লিনিই এট্রোফেকি, লিনিয়া আলবিকান্তে, বা সাধারণ স্ট্রেয়ার স্ট্রেচ দাগ যা কিনা গর্ভাকালীন সময়ে দেখা দেয়, বিশেষ করে গর্ভবস্থার সর্বশেষ তিন মাসের ভেতর এবং এই সময়ে গর্ভবতির পেটে দেখা যায় কিন্তু এছাড়াও স্তনে, উরুতে, পশ্চাদে, পিঠের নিচে এবং পাছায় এসব দাগ দেখা যায় যা স্ট্রেয়ার গ্রাভিডেরাম নামে পরিচিত।
স্ট্রেই বা “স্ট্রেচ দাগ” সাধারণত শুরু হয় এক ধরনের লাল বা গোলাপী ক্ষত সৃষ্টির মাধ্যমে, যা কিনা শরীরের যে কোন স্থানেই দেখা দিতে পারে, তবে শরীরের যেসব স্থানে বেশি পরিমাণ চর্বি থাকে বা জমে সেসব স্থানে বেশী পরিমাণে হয়; বেশির ভাগ ক্ষেত্রে নাভির আশেপাশের পেটে, স্তনে, উর্দ্ধ বাহুতে, নিম্নবাহুতে, পিছনে, উরুতে, পাছায় এগুলি দেখা যায়। যেস স্থানে এগুলি দেখা যায় সেসব স্থানকে কিছুটা খালি খালি লাগে এবং সেসব স্থান স্পর্শ করলে নরম নরম বলে মনে হয়।
স্ট্রেচ মার্কস দেখা যায় ত্বকে, তবে মধ্য ত্বকের দৃঢ়তার কারণে ত্বক তার আকৃতি ধরে রাখে। কোন সম্প্রসারন সংগঠিত হয় না যতোক্ষন ত্বকের অভ্যন্তরে সহায়ক শক্তি ক্রিয়া করে। স্ট্র্যাচিং সেসব স্থানে গুরুত্বপূর্ণ ক্রিয়া সম্পাদিত করতে সক্ষম হয় যেখান একটি দাগ হয়ে যায় এবং ক্রিয়াটি বেশি বেগবান হয় দাগটি যে দিকে প্রবাহিত হতে থাকে, যদিও এজন্য বেশ কয়েকটি সহায়ক শক্তি আছে এগুলি সৃষ্টির জন্য। এসব দাগ ত্বকের ভেতর পুড়ে গেলে যেমন অনুভূতি হয় সেমন অনুভূতি প্রদান করে এবং চুলকানোর প্রয়োজন উদ্ভব হয়, সাথে সাথে মানসিক পত্রিক্রিয়ার সৃষ্টি হয়। এগুলি শরীরে কোন ক্ষতিসাধন করে না বা শরীরের স্বাভাবিক ক্রিয়ায় কোন ব্যঘাত সৃষ্টি করে না। সাধারণত কিশোরী মেয়েরা এই সমস্যায় বেশী ভোগেন এবং একজন ত্বক বিশেষজ্ঞের দারস্থ হোন এবং এছাড়া মহিলারা গর্ভাবস্থার পর চিকিৎসকের নিকট যান।
মেয়ো ক্লিনিক বলছে “স্ট্যাচ দাগ সমূহ দেখা যেতে পারে, আসলে, ত্বকের প্রসারন সংগঠিত হলে” এবং আরো বলেন “স্ট্র্যাপ দাগ সমূহ কার্টিসনের বৃদ্ধি এবং এডেরেনাল গ্ল্যান্ড থেকে হরমোন বেশী প্রস্তুত কাজ দুটি একত্রে সংগঠিত হলে। কর্টিসোন ত্বকের সম্প্রসারনমীল তন্তুকে দুর্ব করে দেয়।
বিভিন্ন ধরনের চিকিৎসা রয়েছে ত্বকের এই সমস্য থেকে উত্তোরনের জন্য যার ভেতর আছে লেজার চিকিৎসা, ডার্মাব্রেসন এবং রেটিনোয়েডস প্রেসক্রিপশন।
ইসলামি ব্যাংকিং ও অর্থসংস্থান
ইসলামি ব্যাংকিং () বলতে ইসলামী শরিয়ত মোতাবেক আর্থিক ব্যবস্থার উপর নির্ভর করে গড়ে উঠা ব্যাংক ব্যবস্থাকে বুঝায়। ইসলামি ব্যাংক দুটি মূলনীতির উপর প্রতিষ্টিত; যথাঃ লাভ ও লোকসানের ভাগ নেওয়া এবং সুদ লেনদেন নিষিদ্ধ।
ইসলামী ব্যাংকিং যদিও ইসলামি ধারণা সে হিসেব আরবিশব্দمصرفي(মাছারিফ) হতে এই শব্দটি (ইসলামি ব্যাংক) উৎপত্তিলাভ করেনি। বরং ইংরেজি শব্দ :Bank Etymology অণুযায়ী প্রাচীন ইতালীয় শব্দ Banca অথবা মধ্যযুগীয় ফরাসী শব্দBanque থেকে এসেছে।
মানি ধর্ম
মানি ধর্ম (ইংরেজী: Manichaeism, ফার্সি ভাষায় آیین مانی "অইনে মনি"; চীনা: 摩尼教; pinyin: Móní Jiào) হচ্ছে পৃথিবীতে প্রচলিত অন্যতম একটি ধর্ম যা সাসানিয়ান শাসনামলে ইরানী ধর্মপ্রচারক মানি (২১৬-২৭৬ খ্রিস্টাব্দ) প্রচার করেন। মানি ধর্মে একটি দ্বৈত মহাবিশ্বের শিক্ষা বর্ণিত হয়েছে যেখানে ভালো (আলোকময় বিশ্ব) এবং মন্দ (অন্ধকারময় পৃথিবী) এর মধ্যে সঙ্ঘাতের কথা। এখানে বলা হয়েছে পৃথিবী একসময় অন্ধকারাছন্ন হয়ে যাবে এবং পূণরায় আলোর পথে ফিরে আসবে।
আরামীয়-সিরীয় ভাষাভাষী অঞ্চলে মানি ধর্ম দ্রুত ছড়িয়ে পড়ে। তৃতীয় থেকে সপ্তম শতাব্দীর মধ্যে এটি পৃথিবীর অন্যতম প্রধান ধর্ম হিসেবে টিকে ছিলো। পূর্বে চীন এবং পশ্চিমে রোমান সাম্রাজ্য পর্যন্ত মানি ধর্মের প্রার্থনাগৃহ এবং ধর্মগ্রন্থ ছড়িয়ে পড়ে। পাশ্চাত্যের তুলনায় প্রাচ্যে মানি ধর্ম দীর্ঘদিন টিকে ছিলো। মানি ধর্মের মূল গ্রন্থসমূহ বিলীন হয়ে গেছে। এখন কিছু অনুবাদ এবং খন্ডিত পুঁথি পাওয়া যায়।
মানি জন্মসূত্রে পারস্যের নাগরিক ছিলেন। তিনি ২১৬ খ্রিস্টাব্দে পারস্যের শাসনাধীন মেসোপটেমিয়া (বর্তমান ইরাক) তে জন্মগ্রহন করেন। মানি ৭ টি গ্রন্থ রচনা করেন। এর মধ্যে ছয়টি সিরীয় আরামীয় ভাষায় লিখিত। সপ্তম গ্রন্থ সবুরাগান মধ্য পারস্যীয় ভাষায় লেখা।
মানি ধর্ম যখন বিস্তৃতি লাভ করছে তখন প্রচলিত ধর্মসমূহের মধ্যে জরথুস্ত্র ধর্ম তখনও জনপ্রিয় এবং খ্রিস্টান ধর্ম সামাজিক এবং রাজনৈতিক ক্ষেত্রে পৃষ্ঠপোষকতা লাভ করা শুরু করেছে। স্বল্পসংখ্যক অনুসারী থাকা সত্বেও সেই সময়ে মানি ধর্ম প্রভাবশালী রাজনৈতিক ব্যক্তিদের সমর্থন লাভ করে। পারস্য সম্রাটের সহায়তায় মানি ধর্ম প্রচার শুরু করেন। কিন্তু পরবর্তী পারস্য সম্রাটের সমর্থন লাভে মানি ব্যর্থ হন। মানিকে কারাগারে বন্দী করে রাখা হয়। ধারণা করা হয় ২৭৬-২৭৭ খ্রিস্টাব্দে মানি শেষ নিঃশ্বাস ত্যাগ করেন।
মানি বিশ্বাস করতেন বুদ্ধ, জরথুস্ত্র এবং যীশুর শিক্ষা অসম্পূর্ণ। তার মতবাদ সমগ্র পৃথিবীর জন্য, তিনি তার শিক্ষাকে আলোর ধর্ম নামে অভিহিত করতেন।
চীনের জিংজিয়াং এবং ফুজিয়ান প্রদেশের কিছু স্থান সংরক্ষন করা হয়েছে। ক্যাওয়ান মন্দির হচ্ছে একমাত্র পূর্ণ ম্যানিকাইয়ান ভবন, যদিও এটা পরবর্তীতে বৌদ্ধবাদের সাথে সম্পৃক্ত করা হয়। কিছু কিছু ক্ষুদ্র জনগোষ্ঠী এখনো এই ধর্মবিশ্বাসকে অনুসরণ করে চলেছে।
ইমরান আব্বাস
ইমরান আব্বাস (জন্ম: ইমরান আব্বাস নাকভি) হলেন একজন পাকিস্তানি অভিনেতা এবং সাবেক মডেল। তিনি টেলিভিশন ধারাবাহিকের প্রধান চরিত্র অভিনয়ের জন্য সুপরিচিত। বিশেষ করে; "মেরি জাত জারা-ই-বেনিশান" (২০১১), "খুদা অর মোহাব্বত" (২০১১), "মেরা নসীব" (২০১১), "পিয়া কে ঘর জানা হ্যায়" (২০১২), "দিল-ই-মুজতার" (২০১৩), "শাদি অর তুম সে?" (২০১৩), "আলবিদা" (২০১৫), এবং "মেরা নাম ইউসুফ হ্যায়" (২০১৫)। আব্বাস ২০১৩ সালের রোমাঞ্চকর চলচ্চিত্র আঞ্জুমানে প্রধান চরিত্রে অভিনয়ের মাধ্যমে চিত্রনায়ক হিসেবে আত্মপ্রকাশ করেন। পরবর্তী বছরে তিনি বলিউডের মনস্টার ভৌতিক চলচ্চিত্র "ক্রিয়েটর থ্রিডি" অভিনয়ের মাধ্যমে বলিউড চলচ্চিত্রের আবির্ভূত হন, যার সুবাদে তিনি ফিল্মফেয়ার পুরস্কার শ্রেষ্ঠ অভিনেতা হিসেবে মনোনয়ন পান।
আব্বাস লাহোরের আর্টস ন্যাশনাল কলেজে স্থাপত্য বিষয়ে লেখাপড়া শেষ করেন। এছাড়াও তিনি উর্দু ভাষায় কবিতা লিখেছেন।
রাস্তাফারি
রাস্তাফারি হচ্ছে একটি ইব্রাহিমীয় ধর্মমত যা ১৯৩০ সালে জ্যামাইকাতে উৎপত্তি লাভ করে। রাস্তাফারি ধর্মানুসারীদের রাস্তাফারি, রাস্তাস, রাস্তাফারিয়ানস অথবা শুধু রাস নামে অভিহিত করা হয়। রাস্তাফারিরা তাদের চার্চ কর্তৃক প্রদত্ত উপাধি যেমন মুরুব্বি, বড় সাধু ইত্যাদি নামেও পরিচিত হয়। অনেকে রাস্তাফারি জীবন দর্শনকে রাস্তাফারিয়ানিজম নামে অভিহিত করে তবে অধিকাংশ রাস ইজম ব্যবহারে অনীহা প্রকাশ করে।
রাস্তাফারিগণ একেশ্বরবাদী। তারা একক ইশ্বর জাহ আরাধনা করেন। জাহ হচ্ছে কিং জেমস বাইবেলে উল্লেখিত চরিত্র। রাস্তাফারিদের কাছে জাহ হচ্ছেন হলি ট্রিনিটির পিতা, পুত্র। পবিত্র আত্মার মত একটি চরিত্র। রাস্তাদের মতে জাহ হচ্ছেন পবিত্র আত্মা যিনি মানুষের মধ্যে অবস্থান করেন। এজন্য রাস্তাগণ প্রায়শই আমরা এর বদলে আমি এবং আমি উল্লেখ করে। তাদের বিশ্বাসমতে সকল মানুষের মধ্যে বিরাজিত পবিত্র আত্মার উপস্থিতির কারণে সকল মানুষকে একই মানুষে পরিণত করেছে।
হেইলে সিলাসসিয়ে ১(১৮৯২-১৯৭৫) একজন ইথিওপিয় সম্রাট যিনি ১৯৩০-১৯৭৪ খ্রিস্টাব্দ পর্যন্ত ক্ষমতায় ছিলেন। রাস্তাফারিগণ বিশ্বাস করেন, হেইলে সিলাসসিয়ে রাস্তাফারি ধর্মানুসারীদের পূর্ণাংগ পৃথিবী জায়ন এ নিয়ে যাবেন। জায়নের ভবিষ্যৎ রাজধানী হচ্ছে নিউ জেরুজালেম যা ইথিওপিয়ার লালিবেলাতে অবস্থিত এবং এটি হবে রাস তাফারি(হেইলে সিলাসসিয়ে) এর স্বর্গীয় বাসস্থান।
হাম টিভি
হাম টিভি হল পাকিস্তানের লাহোর এবং করাচীভিত্তিক ২৪-ঘণ্টার বিনোদনমূলক চ্যানেল। এটি হাম নেটওয়ার্ক লিমিটেড মালিকানাধীন (কেএসই:হামএনএল) একটি চ্যানেল। হাম নেটওয়ার্ক লিমিটেড ২১ জানুয়ারি ২০১১ সালের পূর্বে আই টেলিভিশন নেটওয়ার্ক লিমিটেড নামে পরিচিত ছিল। হাম টিভি ২০০৫ সালের ১৭ জানুয়ারি তারিখে আনুষ্ঠানিকভাবে সম্প্রচার শুরু করে। ২০১৩ সালে মার্চে হাম নেটওয়ার্ক তাদের প্রথম হাম পুরস্কার অনুষ্ঠান আয়োজন করে।
অজিত ডি সিলভা
জিনিগালগোদাগে রাম্বা অজিত ডি সিলভা (; জন্ম: ১২ ডিসেম্বর, ১৯৫২) আম্বালাঙ্গোদায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন অজিত ডি সিলভা। এছাড়াও, শ্রীলঙ্কা একাদশ, শ্রীলঙ্কা বোর্ড সভাপতি একাদশ, শ্রীলঙ্কা অনূর্ধ্ব-২৫ দলের পক্ষেও প্রতিনিধিত্ব করেন তিনি। দলে তিনি মূলতঃ স্লো লেফট আর্ম স্পিনার ছিলেন। পাশাপাশি বামহাতে ব্যাটিংয়ে পারদর্শীতা দেখিয়েছেন তিনি।
নভেম্বর, ১৯৭৩ সালে প্রথম-শ্রেণীর ক্রিকেটে তাঁর অভিষেক ঘটে। ঐ মৌসুমে তিনি ২৭.৪৪ গড়ে ১৬১ উইকেট দখল করেন। জাতীয় দলের গুরুত্বপূর্ণ খেলোয়াড় হিসেবে বেশ কয়েকবছর আন্তর্জাতিক ক্রিকেটে অংশগ্রহণ করেন। ১৪ জুন, ১৯৭৫ তারিখে ক্রিকেট বিশ্বকাপের উদ্বোধনী আসরে গ্রুপ পর্বের শেষ খেলায় তাঁর ওডিআই অভিষেক হয়। ঐ খেলায় তিনি কোন রান করতে ব্যর্থ হন ও ৪৬ রানের বিনিময়ে একটিমাত্র উইকেটের সন্ধান পান। নটিংহামের ট্রেন্ট ব্রিজে অনুষ্ঠিত খেলায় পাকিস্তানের বিপক্ষে তাঁর দল ১৯২ রানের বিশাল ব্যবধানে পরাজিত হয়েছিল।
১৯৮২ সালে নিজভূমিতে সফরকারী ইংল্যান্ডের বিপক্ষে শ্রীলঙ্কার প্রথম ওডিআই জয়ে গুরুত্বপূর্ণ ভূমিকা রাখেন। ২১৬ রানের লক্ষ্যমাত্রায় নেমে গ্রাহাম গুচ ও জিওফ কুক ১০৯ রানের উদ্বোধনী জুটি গড়লেও উইকেট-রক্ষক মহেশ গুণতিলকের সহায়তায় উভয়কে স্ট্যাম্পড করেন। এছাড়াও চারজন খেলোয়াড় রান আউটের শিকার হন। ফলশ্রুতিতে ইংল্যান্ড নাটকীয়ভাবে ৩ রানে হেরে যায়।
১৭ ফেব্রুয়ারি, ১৯৮২ তারিখে একই দলের বিপক্ষে কলম্বোয় অনুষ্ঠিতে টেস্টে তাঁর অভিষেক হয়। ১৭ সেপ্টেম্বর, ১৯৮২ তারিখে স্বাগতিক ভারতের বিপক্ষে চেন্নাই টেস্টে সর্বশেষ অংশ নেন।
কিন্তু, ১৯৮২-৮৩ মৌসুমে বিদ্রোহী আরোসা শ্রীলঙ্কা দলের সদস্যরূপে দক্ষিণ আফ্রিকা সফরে যাবার অপরাধে বিশ্ব ক্রিকেট অঙ্গন থেকে বাদ দেয়া হয়। এরফলে কার্যতঃ তাঁর খেলোয়াড়ী জীবনের সমাপ্তি ঘটে।
স্টোইক ব্লিস
২০০৭ সালের মাঝামাঝি স্টোইক ব্লিস তাঁদের দ্বিতীয় এ্যালবাম কল্পনার বাইরে প্রকাশ করে।
৫ম জাতীয় চলচ্চিত্র পুরস্কার (বাংলাদেশ)
৫ম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৫ম আয়োজন; যা ১৯৮১ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর ১৬টি শাখায় পুরস্কার প্রদান করা হয়। ৩টি শাখায় কোন পুরস্কার দেয়া হয়নি। এই তিনটি শাখা হল শ্রেষ্ঠ অভিনেতা, শ্রেষ্ঠ চিত্রগ্রাহক (রঙ্গিন), শ্রেষ্ঠ শব্দ গ্রাহক। প্রখ্যাত কথাসাহিত্যিক আবু ইসহাকের কালজয়ী উপন্যাস সূর্য দীঘল বাড়ী অবলম্বনে বাংলাদেশ সরকারের অনুদানে প্রথম নির্মিত চলচ্চিত্র ‘সূর্য দীঘল বাড়ী’ সর্বোচ্চ ৮টি শাখায় জাতীয় পুরস্কার লাভ করে।
১১ নভেম্বর, ১৯৮১ সালে ১৯৭৯ ও ১৯৮০ সালের পুরস্কার একসাথে দেয়া হয়। পুরস্কার বিতরণ করেন তৎকালীন তথ্য, বেতার, ক্রীড়া ও সংস্কৃতি মন্ত্রী শামসুল হুদা চৌধুরী।
মৃতের সংখ্যা অনুযায়ী রেল দূর্ঘটনা ও দূর্যোগের তালিকা
৯০+ মৃত্যুর সঙ্গে সম্পর্কিত রেল দুর্ঘটনা এবং ঘটনাসমূহ:
৬ষ্ঠ জাতীয় চলচ্চিত্র পুরস্কার (বাংলাদেশ)
৬ষ্ঠ জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৬ষ্ঠ আয়োজন; যা ১৯৮০ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর ১৮টি বিভাগে পুরস্কার প্রদান করা হয়। "এমিলের গোয়েন্দা বাহিনী" ৫টি বিভাগে, "কসাই" ৪টি বিভাগে, "ডানপিটে ছেলে" ৩টি বিভাগে, "ঘুড্ডি" ২টি বিভাগে এবং "এখনই সময়", "শেষ উত্তর", "সখী তুমি কার", "যদি জানতেম" ১টি বিভাগে পুরস্কার অর্জন করে।
এই বছর ১৮টি শাখায় পুরস্কার প্রদান করা হয়। ১টি শাখায় কোন পুরস্কার দেয়া হয়নি। ১১ নভেম্বর, ১৯৮১ সালে ১৯৭৯ ও ১৯৮০ সালের পুরস্কার একসাথে দেয়া হয়। পুরস্কার বিতরণ করেন তৎকালীন তথ্য, বেতার, ক্রীড়া ও সংস্কৃতি মন্ত্রী শামসুল হুদা চৌধুরী।
জাতীয় চলচ্চিত্র পুরস্কারে এই বছর প্রথম কোন শিশুতোষ চলচ্চিত্র শ্রেষ্ঠ চলচ্চিত্রের পুরস্কার লাভ করে এবং এখন পর্যন্ত (২০১৭ সাল) আর কোন শিশুতোষ চলচ্চিত্র এই বিভাগে পুরস্কৃত হয় নি। এই বছর বাদল রহমান ও খান আতাউর রহমান দুটি বিভাগে পুরস্কার লাভ করেন। বাদল রহমান শ্রেষ্ঠ চলচ্চিত্র ও শ্রেষ্ঠ সম্পাদক এবং খান আতাউর রহমান শ্রেষ্ঠ গীতিকার ও শ্রেষ্ঠ চিত্রনাট্যকার বিভাগে পুরস্কার লাভ করেন। খান আতাউর রহমানের এটি দ্বিতীয়বারের মত শ্রেষ্ঠ চিত্রনাট্যকার বিভাগে এই পুরস্কার অর্জন। এই বছর বুলবুল আহমেদ তৃতীয়বারের মত শ্রেষ্ঠ অভিনেতা বিভাগে এই পুরস্কার লাভ করেন। আব্দুল্লাহ আল মামুন, শাবানা, গোলাম মুস্তাফা ও রোজিনা এই বছর প্রথমবারের মত যথাক্রমে শ্রেষ্ঠ পরিচালক, শ্রেষ্ঠ অভিনেত্রী, শ্রেষ্ঠ পার্শ্বচরিত্রে অভিনেতা, শ্রেষ্ঠ পার্শ্বচরিত্রে অভিনেত্রী বিভাগে পুরস্কার লাভ করেন। সৈয়দ আব্দুল হাদী ও সাবিনা ইয়াসমিন এই বছর টানা তৃতীয়বারের মত যথাক্রমে শ্রেষ্ঠ পুরুষ কণ্ঠশিল্পী ও শ্রেষ্ঠ নারী কণ্ঠশিল্পী বিভাগে এই পুরস্কার লাভ করেন। চলচ্চিত্র ব্যক্তিত্ব সৈয়দ সালাহউদ্দিন জাকী শ্রেষ্ঠ সংলাপ রচয়িতা বিভাগে পুরস্কৃত হন। এছাড়া প্রশংসনীয় অভিনয়ের জন্য শিশু শিল্পী টিপটিপকে বিশেষ পুরস্কার দেয়া হয়।
শিমলা (অভিনেত্রী)
শিমলা একজন বাংলাদেশের চলচ্চিত্র অভিনেত্রী ও মডেল। তার অভিনীত প্রথম চলচ্চিত্র "ম্যাডাম ফুলি" (১৯৯৯)। এই চলচ্চিত্রে অভিনয়ের মাধ্যমে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন।
১৯৯৯ সালে শহীদুল ইসলাম খোকন পরিচালনায় "ম্যাডাম ফুলি" চলচ্চিত্রে অভিনয়ের মাধ্যমে চলচ্চিত্রাঙ্গনে প্রবেশ করেন। এই চলচ্চিত্রে শিমলা ও ফুলি দুটি চরিত্রে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন। তিনিই প্রথম অভিনেত্রী যিনি তার অভিষেক চলচ্চিত্রেই শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন। ২০০৯ সালে তিনি সৈয়দ অহিদুজ্জামান ডায়মন্ড পরিচালিত "গঙ্গাযাত্রা" চলচ্চিত্রে ফেরদৌস আহমেদ ও সাদিকা পারভিন পপির সাথে পার্শ্বচরিত্রে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রীর জন্য বাচসাস পুরস্কার লাভ করেন। তার অভিনীত অন্যান্য চলচ্চিত্র হল "রূপগাওয়াল", "নেকাব্বরের মহাপ্রয়াণ"।
জাতীয় চলচ্চিত্র পুরস্কার - ২০০১
বাচসাস পুরস্কার
পৃথ্বীরাজ চৌহান
রায় পিথোরা বা পৃথ্বীরাজ চৌহান (১১৪৯–১১৯২ খ্রিঃ) চৌহান রাজবংশের একজন রাজপুত রাজা, যিনি দ্বাদশ শতাব্দীর শেষ অর্ধে উত্তর ভারতের আজমির এবং দিল্লীর শাসনকর্তা ছিলেন।
হিমুর পূর্বে পৃথ্বীরাজ চৌহানই ছিলেন সর্বশেষ হিন্দু রাজা যিনি দিল্লীর সিংহাসনে আরোহণ করেছিলেন। তিনি মাত্র ১৩ বছর বয়সে ১১৭৯ সালে সিংহাসনে আরোহণ করেন। তিনি আজমির ও দিল্লী এই দুটি রাজধানী হতেই শাসনকার্য পরিচালনা করতেন। দিল্লীর তমারা সম্রাজ্যের অধিপতি ছিলেন পৃথ্বীরাজের নানা তৃতীয় আর্কপাল বা আনাঙ্গপাল, পৃথ্বীরাজ তার নানার পরে দিল্লীর সিংহাসনে অধিষ্ঠিত হন। তার অধীনে ছিলো বর্তমান রাজস্থান এবং হরিয়ানা রাজ্যের অধিকাংশ এলাকা। পৃথ্বীরাজ তুর্কি আক্রমণের বিরুদ্ধে ভারতের হিন্দু রাজাদিগকে একতাবদ্ধ করেন। ১১৭৫ সালে তিনি কনৌজের রাজা জয়চন্দ্রের কন্যা সংযুক্তাকে অপহরণ করে বিয়ে করেন, যে ঘটনাটি ভারতে একটি জনপ্রিয় প্রেম উপাখ্যান হিসেবে প্রচলিত রয়েছে।
পৃথ্বীরাজ চৌহান ১১৯১ সালে তরাইনের প্রথম যুদ্ধে মুহাম্মাদ ঘৌরিকে পরাজিত করেন। পরবর্তী বছর ঘৌরি পুনরায় আক্রমণ করলে তরাইনের দ্বিতীয় যুদ্ধ সংঘটিত হয়। এই যুদ্ধে পৃথ্বীরাজ চৌহান পরাজিত ও বন্দী হয়ে পরবর্তীতে মৃত্যুবরণ করেন।
মুহাম্মদ ঘুরি ১১৯১ সালে পাঞ্জাবের ভাটিন্ডা দুর্গ জয় করেন। এই স্থান ছিল পৃথ্বীরাজ চৌহানের সীমান্ত এলাকা। পৃথ্বীরাজ ভাটিন্ডার দিকে অগ্রসর হয়ে তরাইন নামক স্থানে থানেশ্বরের নিকটে প্রতিপক্ষের মুখোমুখি হন। ঘুরি বাহিনীর অশ্বারোহীদের প্রতিপক্ষের মধ্যভাগের দিকে তীর নিক্ষেপের মাধ্যমে লড়াই শুরু হয়। পৃথ্বীরাজের বাহিনী তিন দিক থেকে পাল্টা আক্রমণ করে এবং যুদ্ধে আধিপত্য স্থাপন করে। ফলে ঘুরিরা পিছিয়ে যায়। পৃথ্বীরাজের ভাই গোবিন্দ তাইয়ের সাথে ব্যক্তিগত লড়াইয়ে মুহাম্মদ ঘুরি আহত হয়েছিলেন। এই যুদ্ধে পৃথ্বীরাজ ঘুরিদের প্রতিরোধ করতে সক্ষম হন।